text:
Ein stuttritað grein yvir høvuðspunktini í tí læru, sum dannar grundarlag fyri Nardus-samkomurnar.
Tað er útilukkandi bygt á Guds orð í Bíbliuni, og ikki heintað frá kirkjufedranna siðaarvi. “Orð Títt er fóti mínum lykt og ljós á leið míni.” Sálm.119.105.
Hvat lærir Bíblian um Gud?
Gud er argur inn á tey, sum ikki tala rætt um Hann. „Vreiði Mín er tendrað móti tær og báðum vinmonnum tínum; tí tit hava ikki talað rætt um Meg, eins og tænari Mín Job!” Job.42.7. Milliónir av menniskjum hava gjøgnum søguna átikið sær hesa guds vreiði, og ikki minst gjøgnum tríeinigheitslæruna.
Henda læran, sum fann sín form og rætt gjøgnum kirkjukonsilini í Nikea ár 325, og sum síðani hevur arbeitt seg fram gjøgnum trý onnur konsilir, er ein vøra av Babyloniskari villeiðing, hellinistiskari filosofi og kirkjufráfallið frá sannleikanum. Bíbliunar samlaði vitnisburður gjøgnum 66 bøkur er krystallklárur: Gud er ein! Hetta er eisini væl greitt frá í fyrsta boðnum: “Tú mást ikki hava aðrar gudar enn Meg.” 2.Mós.20.3. Tað nýggja testamentið kemur ikki við nakrari nýggjari læru um hetta, ei heldur við nýggjari gudaútsagn. Táið Jesus varð spurdur um, hvat boð, ið er hitt fyrsta og stórsta, segdi Hann: ”Hoyr, Ísrael! Harrin Gud okkara, Harrin er Ein.” Og til Esaias sigur Harrin: “Tit eru vitni Míni, sigur HARRIN, og tænari Mín, sum Eg havi útvalt, so tit kunnu sanna tað og trúgva Mær og skilja, at Eg eri Gud – undan Mær er eingin Gud vorðin til, og eftir Meg skal eingin koma. Eg, Eg eri HARRIN, og annar frelsari enn Eg er eingin!” Tað var hesin Harrin og Gud, sum varð opinberaður í holdi, og kom sum frelsari í menniskja í Jesus Kristus. “Tí í Kristusi samdi Gud heimin við Seg sjálvan”. 2.Kor.5.19.
“Og – sum ein og hvør má sanna – stórt er loyndarmál gudsóttans: Hann, sum varð opinberaður í holdi…”1.Tim.3.16. Tann Gud, sum opinberaði seg fyri Mósesi í tornarunninumí 2.Mós.3.14, og kallaði seg sjálvan: “Eg eri”, opinberaði seg í holdi í Jesus Kristus. Tí segði Jesus hesi álvarsomu og revsandi orð til teir skriftlærdu: ”…tí trúgva tit ikki, at tað eri Eg, skulu tit doyggja í syndum tykkara.“ Jóh.8.24.
Jesus Kristus er heldur ikki nakar undirornaður guddómspersónur ella eingil, sum Jehovas vitnir læra. Men soleiðis sum Bíblian lærir: “Kristus… Hann, sum er Gud yvir øllum, signaður í allar ævir. Amen.” Róm.9.5. Og hetta stemmar eins við Esaiasar profeti: “Tí Barn er føtt okkum, Sonur er givin okkum, og á øksl Hansara skal harraveldið hvíla; Hann eitur Undurfullur, Ráðgevari, Veldigur Gud, Ævigur Faðir, Friðarhøvdingi.” Es.9.6.
Jesus er tann veldigi Gud, tann ævigi Faðir og tann ævigi kongur. Aleinaður situr Hann á trónuni við allari makt á himli og á jørð. Hansara rollir skifta, sum frelsissøgan sklíður fram, men atlíkavæl er hann tann óbroytandi Gud: “Jesus Kristus er hin sami í gjár og í dag og í allar ævir.” Hebr.13.8.
Fyri tann áhugaverda lesaran vil eg reklamera 2 bøkur hjá Torkild Terkelsen: “Herren er en, Hans navn er ett” og “Troen på én Gud og det evige liv”. Við fleiri hundraðtals skriftstøðum frá Bíbliuni avslørast henda botnfalska tríeinigheitslæran og læran hjá Jehovas vitnum um platonismu og arianismu, og tann Bíbilska læran um Orðið, sum varð hold og tók bústað okkara millum, kemur týðuligani fram.
Dópurin í Jesu Kristi navn.
At dópurin er týdningarmikil, kemur týðiligt fram av Jesu egnu úttalilsum: “Tann, ið trýr og verður doyptur, skal verða frelstur.” Mark.16.16. Og orðini hjá Pætur: “sum nú eisini frelsir tykkum í avmynd síni, dópinum.” 1.Pæt.3.21. Vit trúgva, at dópurin skal henda við, at viðkomandi, skal “dykkast undir” “baptizo”, eftir at ein er komin til trúgv á Jesus Kristus. Gjøgnum dópin verða vit “grivin við Honum”. Róm.6.4. Dópurin má henda í lýdni við orðsins kláru boð, og tí útførast “í Jesu Kristi navn”. Hetta var, uttan undantak, tann apostoliska praksisin. Men við tríeinigheitslæruni kom eisini tríeinigheitsdópurin. Hann útførist ikki í Jesu Kristi navn, men í trimum titlum. Hesi, sum útføra ein slíkan dóp, síggja ikki, at titlar, eru ikki tað sama sum navn. Men Jesu áheitan var nóg klár til at allir hansara eftirmenn skiltu tað: “Farið tí út og gerið øll fólkasløg til lærisveinar, doypið teir til navn Faðirsins, Sonarins og Heilaga Andans,..”Matt.28,19.
Tað er bert ein, sum innihevur allar teir titlarnar, og tað er Jesus – “Tí í Honum býr øll fylling Guddómsins likamliga,..” Kol.2.9. Tí sigur Pætur við grundleggingina av samkomuni á hvítusunnudegi: “Vendið við, og ein og hvør tykkara lati seg doypa í navni Jesu Krists…”Ápostl.2.38. Filip doypti øll tey nýumvendu í Samaria í Jesu navn. Ápostl.8.12,16. Táið teir fyrstu heidningarnir vórðu doyptir, hendi tað á sama hátt: “Og hann (Pætur) beyð, at tey skuldu verða doypt í navni Jesu Krists.” Ápostl.10.48. Og í Efesus fingu tey fyrst at hoyra evangeliið gjøgnum Paulusar prædiku, og “Táið teir hoyrdu hetta, lótu teir seg doypa til navn Harrans Jesusar.” Apostl.19.5. So týdningarmikið er hetta við navninum Jesus Kristus í dópinum, og so klárur er vitnisburðurin úr skriftini, at tey, sum eru doypt á ein annan hátt, mugu verða doypt umaftur í tí einasta navninum, sum givið er til frelsu.
Heilagi Andin
Vit trúgva, at øll, sum eru fødd av nýggjum hava fingið Heilaga Andan. Tá Heilagi Andin kom á hvítusunnudegi, var tað eitt uppfyllilsi av m.a. Jesu lyfti: “Eg skal ikki lata tykkum faðirleysar eftir,,,Tann dag fara tit at sanna, at Eg eri í Faðir Mínum, at tit eru í Mær, og at Eg eri í tykkum.” Jóh.14.18,20. Paulus orðar hetta soleiðis:” Hin seinni Ádam er vorðin livandigerandi Andi.” 1.Kor.15.45. Heilagi Andin er tann íbúgvandi Kristus og ger okkum til eitt tempul fyri Heilaga Andan (1.Kor.6.19), tempul fyri Anda Guds (1.Kor.3.16), og fyri Kristi Anda: “Og tann, ið ikki hevur Anda Kristusar, hoyrir ikki Honum til.” Róm.8.9. Hava vit so tríggjar andar búgvandi í okkara likamliga templi? Nei! Hoyr hvat skriftin sigur: “vit hava øll fingið ein Anda at drekka.” 1.Kor.12.13.
Hesin Andi vil produsera Andans frukt í lívinum og broyta okkum til líkheit vid Jesus.(2.Kor.3.18) Vit trúgva á eina persónliga uppliving av dóp í Heilaga Andanum, sum vit lesa um í Apostl.2. við tungutalu, yvirnatúrligum náðigávum og ikki minst opinberilsi í orðinum.
Heilaggering
Heilagi Andin leiðir okkum til at liva heilagt bæði í tí innara og ytra menniskjanum. Skriftin sigur: “…bera fram likam tykkara sum livandi, heilagt, Gudi dámligt offur….Og berið tykkum ikki at sum henda øld,..”Róm.12.1-2.
Vit trúgva, at Gud skapti menniskja til mann og kvinnu, og at ein maður skal vera maskulinur og kvinnan feminin, og Bíblian gevur rættningslinjir fyri, hvussu hetta skal virka í praksis í allari siðprýði, sámiligheit og gudsótta.
Vit trúgva ei heldur á nakra samanblanding millum heimin og samkomu Guds. “Vita tit ikki, at vinskapur við heimin er fíggindskapur móti Gudi. “ Ják.4.4.
Samkoma Guds skal ei heldur stuðlast økonomisk av statinum. Vit eru tí einki registrerað trúarsamfelag og móttaka ongar subsidiir. Allar slíkar orningar eru sambært skriftini ímóti Guds orði og tí økonomiska boðskapinum fyri samkomu Guds. “Farið ikki undir ójavnt ok saman við vantrúgvandi! Hvønn felagsskap hevur rættvísi við lógloysi, og hvat samfelag hevur ljós við myrkur! Farið tí út frá teimum og skiljið tykkum frá teimum – sigur Harrin.” 2.Kor.6.14-17.
Vit trúgva tí av somu grund ikki á nakra samanblanding við onnur trúarsamfeløg, sum ikki halda fram eina Bíbilska læru. Tí luttaka vit ikki á teimum religiøsu felagsmøtunum. Tó, so trúgva vit, at Harrin eigur mong, sum hoyra til aðrastaðnis, og hesi vil Hann samla undir eina rætta læru, í eini samkomu, sum er bygd á klettagrund.
Hesar samkomur eru ikki organiseraðar í kirkjusamfeløg, men fríar og sjálvstendigar undir leiðslu av lokalum elstubrøðrum í samkomuni og tær verða bygdar upp av teimum fýrfaldaðu tænastunum; apostlar, profetar, evangelistar og hirðar, sum eru lærarar. Hesin solopregaði pastorstilningurin er fremmandur fyri Bíbliuna, eins og leiðslupør struktururin.
Útveljing og ævigur tryggleiki
Sum ein reyður tráður, gongur læran um æviga útveljing og forútvitan Guds gjøgnum skriftina. Men fá eru tey, sum vilja síggja hetta og játta henda sannleik. Øll verða tó noydd at góðtaka, at Gud útvaldi Ábraham og Ísrael í G.T. Hann opinberaði sítt orð bert fyri tey og sendi profetar sínar. Tad var tann einasta natión Hann upprættaði sína frelsisætlan við. Men útveljingin gongur víðari, og vit finna í Efes.1.4-12: “eins og Hann útvaldi okkum í Honum, áðrenn heimurin varð grundaður, at vera heiløg og ólastandi fyri ásjón Síni! Tí í kærleika tilskilaði Hann okkum frammanundan at fáa sonakor hjá Sær við Jesusi Kristi,..Í Honum hava vit eisini fingið arvalut, vit, ið frammanundan vóru ætlað til tað, eftir tí, ið Hann hevði sett Sær fyri, sum virkar alt eftir ráði vilja Síns…” Í Róm.8.29-30 verður tann gylti Guds vilji lýstur soleiðis: “Tí tey, sum Hann frammanundan kendi, tilskilaði Hann eisini frammanundan at verða gjørd lík mynd Sonar Síns, so Hann kundi vera hin frumborni millum mangar brøður. Tey, sum Hann frammanundan tilskilaði, kallaði Hann við; tey, sum Hann kallaði, rættvísgjørdi Hann við; og tey, sum Hann rættvísgjørdi, dýrmetti Hann við.” Frá ævinum av útvaldi Gud sær eitt fólk fyri sítt navn.
Tað vóru hesi hann kom fyri at frelsa og ikki fleiri. Hesi móttaka eitt effektivt kall við skapandi kraft og tey verða øll frelst. Og tey, sum hann frelsir, gevur hann ævigt lív og tey skulu í allar ævir ikki fortapast.(Jóh.10.28) Tey fáa eina fullkomna og æviga frelsu. (Hebr.5.9 og 7.25)
Um tit ynskja at vita meir og fáa kontakt, kunnu tit senda mail: hallur_1985@hotmail.com .


c: text/html

text:
Orð: Valdimar Briem
Lag: Hans Jacob Højgaard
Týtt: Mikkjal á Ryggi
1. Tín andi, Guð, til Jesus Krist meg kalli
og føri meg væl fram á rætta leið,
so altíð eg at brósti hans mær halli
í sorg sum gleði alt mítt æviskeið.
2. Tín andi, faðir, mínum anda lýsi
við orði tínum, ljósi sannleikans,
í lív og deyða tað mær vegin vísi
og leiði barn títt heim til himnalands.
3. Tín andi, faðir, hvørja freisting vinni,
so at eg vendi mær frá heimsins synd,
og at eg altíð djúpt í brósti inni
bjart beri Jesu halgu fyrimynd.
4. Tín andi, faðir, styrki sál og sinni
og skapi í mær hjartað gott og nýtt;
hjálp, at eg heim í himmiríki finni,
tá ið her endar jarðarlívið mítt.

robotstxt: allowed

filter: keep


text:
Nú størsti parturin av tyrvingarplássinum hjá IRF í Oyndarfirði verður niðurlagdur, verður farið undir at fríðka um økið.
Lendið verður nú slættað út og skervur lagdur á. Síðan kemur ein dúkur á, og út yvir hendan kemur eitt lag av mold. At enda verða grasfræ stroydd út yvir alt økið. Endamálið er at fríðka um lendið, soleiðis at tað aftur gerst ein natúrligur partur av vøkru náttúruni við bygdina.
Tað er bert øska frá Brennistøðini hjá IRF, sum verður tyrvd í Oyndarfirði, og fer annað tyrvingarburturkast suður til tyrvingarplássið í Trøllavík.
Øll tyrvingarplássini hjá IRF eru umhvørvisgóðkend, og verða tey nýtt til:
- Burturkast, sum ikki skal brennast
- Burturkast, sum ikki kann endurnýtast
- Burturkast, sum ikki er serliga dálkandi


text:
04.10.2018 (14:41)
Starvsfólk til Próvstovuna
Próvstovan sóknast eftir dugnaligum og ágrýtnum fólki til fulltíðarstarv sum próvtøkufyriskipari á fólkaskúlaøkinum. Talan er um eitt tíðaravmarkað starv til 31. august 2019 – við møguleika fyri leingjan. Starvið verður sett skjótast til ber.
Uppgávurnar eru m.a.:
· at samskifta við skúlar um próvtøkuviðurskifti
· at samskipa og fyrireika próvtøkur
· at arbeiða í próvtøkuskipanini WISEflow
· at samskifta við uppgávunevndir um uppgávugerð
· at umsita virkisøki, sum verða løgd til Próv-stovuna, t.d. samskifti við próvdómarar o.o.
· at avgreiða samsýning í sambandi við próvtøkur
Vit leita eftir persóni, ið hevur:
· fólkaskúlalæraraútbúgving ella aðra viðkomandi útbúgving
· arbeiðsroyndir frá fólkaskúlanum
· góðan telduførleika
· góðan málførleika, serliga í føroyskum men eisini norðurlendskum og enskum
· góð samstarvsevni og førleika at arbeiða sjálvstøðugt og undir tíðartrýsti
Setanarviðurskifti
Vit bjóða eitt spennandi starv við nógvum skiftandi uppgávum og við nógvum samskifti inn- og úteftir. Tað er eitt sjálvstøðugt starv við møguleikum fyri bæði persónligari og fakligari menning. Starvið verður sett sambært sáttmála millum Fíggjarmálaráðið og avvarðandi yrkisfelag.
Umsókn og samband
Meira fæst at vita um starvið við at venda sær til Helgu Foldbo, deildarleiðara á Próvstovuni, á tel. 555027 ella við telduposti á helga(at)provstovan.fo.
Umsókn við prógvum, CV og møguligum viðmælum skal vera okkum í hendi í seinasta lagi 22. oktober 2018, kl. 12.00 og skal sendast við telduposti á helga(at)provstovan.fo ella við brævi til Próvstovuna, Hoyvíksvegi 72, 100 Tórshavn.
Próvstovan hevur ábyrgdina av at skipa fyri og leggja til rættis próvtøkur í fólkaskúla, miðnáms- og hægri skúlum.
Próvstovan er partur av Námi.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her
hava deilt hesa grein.


text:
Havnarlagið 36
800 Tvøroyri
Tlf. 371885
Ungdómshúsið Pakkhús 4
Pakkhús 4 er staðið har børn og ung koma av áhuga. Her sleppa tey at taka ábyrgd og vera ein aktivur partur av virkseminum. Í hugnaligum umhvørvi hittast tey til prát, spøl, kunnu keypa sær okkurt gott at eta, slappa av og bara vera. Tey fáa møguleika at takast við ymiskt handaligt, tónlistarligt, luttaka í skeiðvirksemi, verkætlanum o.s.fr.
Opið:
Húsið er opið 3 gerandisdagar um vikuna, harafturat verða tiltøk av og á í vikuskiftinum.
Mánadag, týsdag og tórsdag frá kl. 14:00 til 22:00.
Fyrra partin av degnum, frá kl. 14:00 til 18:00 er fyri 3. - 7. flokk.
Seinna partin av degnum, frá kl. 18:30 til 22:00 er fyri 8. flokk til 18 ár.
Pakkhús 4, Havnarlagið 36, 800 Tvøroyri - Tlf. 371885


text:
Søkt verður eftir einum dugnaligum dagrøktara til ansingarøkið hjá Tvøroyrar kommunu at byrja skjótast gjørligt
Sum dagrøktari ansar tú børnum í egnum heimi. Uppgávan er at geva børnunum ein tryggan og mennandi gerandisdag, við t.d at stimbra teirra hugflog og menna teirra sosialu førleikar ígøgnum spæl og samspæl við onnur. Vit leggja stóran dent á tað rørsluliga í tí dagliga, tí tað er har grundarsteinurin fyri menning verður lagdur.
Vit leggja stóran dent á teir persónligu eginleikarnar hjá tí sum settur verður sum dagrøktari. Tú skalt hava hegni og hugflog at arbeiða við menningini hjá tí einstaka barninum, sum skal byggjast á heildarfatanina hjá barninum, har umsorgan, spæl og mentan eru ein heild.
• Tað er ein fyrimunur, um tú hevur roydnir innan barnaansingarøkið
• At tú hevur góðar umstøður, at ansa børnum bæði inni og uttanfyri.
• At tú tekur ábyrgd og kanst arbeiða sjálvstøðugt og í toymum.
• At tú vísir virðing fyri børnunum, foreldrum og starvsfeløgum.
• At tú ert álítandi og hevur góð samstarvsevnir.
• At tú ert tolin og vísur umsorgan.
• At tú megnar at geva børnunum ein mennandi og áhugaverdan gerandisdag.
• At tú dugir at síggja møguleikar heldur enn forðingar.
• At tú megnar at lesa og viðgerða námsfrøðiligt tilfar
• At tú hevur eitt roykfrítt og allergivinarligt heim.
• Eitt sjálvstøðugt og spennandi arbeiði, við góðum lønar- og setanarviðurskiftum.
• Eitt áhugavert og lívsjáttandi starv, har tú í stóran mun leggur arbeiðsdagin til rættis.
• Arbeiði í egnum heimi.
• Góðar starvsfelagar.
• Eitt mennandi námsfrøðiligt umhvørvi fyri bæði børn og starvsfólk.
• Vit kunnu bjóða tær eitt starv, í tryggum og góðum arbeiðsumstøðum og gera vit okkara til, at øll trívast í tí dagliga.
• Sum dagrøktari hevur tú tætt samstarv við foreldur, leiðslu og námsfrøðiligu ráðgevingina hjá Tvøroyrar Kommunu.
Umsóknin saman við møguligum prógvum og viðmælum, umframt revsuváttan, skal vera okkum í hendi í seinasta lagi 01.03.2018, kl 12.00
Meiri fæst at vita um starvið við at venda sær til leiðaran Marit Poulsdóttir á tlf: 281339 / 611087
Umsóknin skal sendast via post ella teldupost til:
Tvøroyrar Kommunu
Dagrøktarskipanin
Tvørávegur 37
800 Tvøroyri
Stílað Marit Poulsdóttir, dagrøktarleiðara
Ella við telduposti til marit@tvoroyri.fo


text:
Orð: Mikkjal á Ryggi
Lag: H. Rung
1. Fyrigev oss syndir várar!
Fyrigev, o, faðir mín!
Miklar eru tær og svárar,
størri er tó miskunn tín.
Dýrt er lyfti títt og stórt:
«Um mangt ilt tit hava gjørt,
hvørja synd eg út vil strika.»
Hesi orð kann eingin vika.
2. Hoknar tú í ræðslu niður,
venar seg tín særda sál,
hoyr, o hoyr, hvat Harrin sigur,
hoyr hans troystarríka mál:
«Er tín synd sum skarlak reyð,
rópar tú til mín í neyð,
hvítan vil eg vist teg tváa,
frið og náði skalt tú fáa.»
3. Mikið undur, mikil gleði!
Harrin fyrigevur mær,
Jesus mín, á hvørjum degi
eigi eg at takka tær.
O, tað var so dýrt eitt keyp,
tá tú tømdi deyðans steyp;
reinur mátti lívið lata
syndarum til lívs og bata.
4. Hjálp mær, Jesus, eg vil streva,
Halgi Andi, kraft mær ber,
heilt og fult at fyrigeva
hvørjum, sum her ilt mær ger,
køva hvørja hatska trá,
syndaloyst er sál mín tá;
Jesus fyri meg vil svara,
tá eg skal av foldum fara.


text:
Hvussu sær ein gerandisdagur út sæð frá sjónarhorni barnsins? Vit lata viðhvørt børninið sleppa framat okkara myndatól. Her eru myndir frá í vár og summar 2016, sum 7 ymisk børn hava tikið. Vit síggja, at børn duga at taka eina sjálvmynd (selfie) longu í barnagarðsaldri :)
Kunning til foreldur
05. Okt 2018
Kunningarskriv oktober 2018 Góðu foreldur Vónandi eru tit og tykkara børn komin væl inn í tað dagliga...
les meir
Høllin 1. oktober
01. Okt 2018
...
les meir
Aktivitetur í høllini 1. oktober 2018
01. Okt 2018
...
les meir
Aug/Sep myndir 2018
19. Sep 2018
Her síggja tit ymiskar myndir frá Aug/Sep 2018. ...
les meir
Kongaliga vitjan
23. Aug 2018
Tann 23. august høvdu vit fína kongaliga vitjan. Aftanná kongafamiljan hevði vitjað Skúlan á Argjahamri, gingu tey forbí okkara barnagarð. Krúnprinsessa Mary er ambasadør fyri...
les meir
Vælafturkomin :-)
06. Aug 2018
Góðu tit øll - vælafturkomin :-) ...
les meir
Summarfrí - stovnurin stongdur
26. Jun 2018
Summarfrí - stovnurin er afturlatin í viku 29,30 og 31. Tað er frá mánadegnum 16. juli og vit lata upp aftur mánadagin 6. augustgóða summarferiu...
les meir
Farvæl Spírar
26. Jun 2018
Góðu Spírar og foreldurNú stundar tíðin til, har vit fara at siga farvæl. Vit starvsfólk vilja takka fyri tíðina her á Hamrinum, og vit ynskja...


text:
Annika Kunoy Im 12.01.2018 (21:00)
Fyrrverandi forkvinna: Ongin virðing fyri námsfrøðingum
– Vit hava eina fýra ára langa útbúgving, sum politiska skipanin hevur sett á stovn, og politiska skipanin eigur ikki at vera so bláoygd at halda, at tað ikki eisini kostar, staðfestir Maud Wang Hansen, fyrrverandi forkvinna í Føroya Pedagogfelag í Vikuskiftis Sosialinum hetta vikuskiftið.
– Familjumynstrið í Føroyum er soleiðis, at kvinnur í stóran mun framvegis hava stóra ábyrgd í heiminum og við børnunum, staðfestir hon
– Tað er ongin ivi í, at hevði hetta verið eitt mannfólkadominerað øki, so høvdu teir als ikki funnið seg í slíkum arbeiðsumstøðum ella lønini. Á pedagogiska økinum fara menn ofta tíðliga í leiðarastørv, hóast summir arbeiða undir somu treytum sum kvinnurnar, men teir eru alt ov fáir, sigur hon.
Orsøkin til, at vit enn tosa um hendan ójavnaðin í lønum, nú vit skriva 2018 er, at politiska skipanin hevur verið stýrd av monnum. Hesir somu menninir hava ikki havt virðing fyri námsfrøðiliga fakinum, og teir síggja ikki, at børnini skulu mennast og búgvast til samfelagið, sum vit liva í í dag. Maud Wang Hansen heldur, at tað eru stórar avbjóðingar á øllum frontum, tí samfelagið í dag er so mikið komplekst, og krøvini til børnini eru ómetaliga stór, longu tá tey fara í fyrsta flokk.
Les alla samrøðuna við Maud Wang Hansen í Vikuskiftis Sosialinum, sum er á fáa í sølubúðunum kring landið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Update: Eitt felag manglaði á listunum, og teir eru tí skiftir út.
Havnar Svimjifelag skipar sum kunnugt fyri svimjistevnu í Svimjihøllini í Gundadali, nú í vikuskiftinum, fyri allar aldursbólkar. Her eru startlistarnir sum tekst og html, ið benda á at vit fara at síggja nakrar áhugaverdar dystir ímillum teir bestu svimjararnar, samstundis sum har eisini eru spennandi nýggj nøvn niður ígjøgnum rekkjurnar.
Tíðarætlanin er hendan:
- Leygarmorgun – upphiting frá kl 08:30, kapping frá kl 10:00
- Leygardag – upphiting frá kl 16:00, kapping frá kl 17:30
- Sunnudag – upphiting frá kl 12:30, kapping frá kl 14:00
Sí innbjóðing


text:
Umhvørvisstovan hevur eftirlit við, at aftursøkking av botntilfari verður framt sambært galdandi reglum.
Aling á sjónum er dálkandi virksemi, sambært kap. 5 í umhvørvisverndarlógini og fremur Umhvørvisstovan eftirlit við slíkum virksemi sambært kap. 7 í umhvørvisverndarlógini, les meira niðanfyri um serliga dálkandi virki.
Botnkanningar eru týðandi liður í at hava eftirlit við um aling elvur til dálking av umhvørvinum.
Sjóvinnustýrið hevur eftirlit við, at skip sum liggja við bryggju fylgja galdandi reglum um burturkast, kloakk og olju. Vørn hevur eftirlit við, at skip til havs fylgja galdandi reglum um burturkast, kloakk og olju. Les her meira um burturkast frá skipum.
Umhvørvisstovan hevur eftirlit við oljuleiting, tvs. at skip og boripallar, sum leita eftir olju á føroyskum øki, fylgja galdandi reglum innan útlát og umhvørvi.
Umhvørvisstovan hevur eftirlit við ozonoyðandi evnum, m.a. at forboð fyri nýtslu verða hildin.
Vilt tú vita meira, so ring til Umhvørvisstovuna, tlf. 342400, ella send okkum ein teldupost, us@us.fo.
Umhvørvisstovan hevur eftirlit við øllum serliga dálkandi virkjum. Bæði teimum, sum hava umhvørvisgóðkenning og teimum, sum eiga at vera, men enn ikki eru, góðkend.
Umhvørvisstovan hevur eftirlit við, at kommunur og kommunalir felagsskapir, røkja sínar skyldur sambært galdandi umhvørvislóggávu.
Umhvørvisstovan hevur eftirlit við innflutningi og sølu av einnýtisíløtum. Harumframt hevur Umhvørvisstovan eftirlit við, at handlar og onnur taka ímóti tómu íløtunum.
Vegna Umhvørvisstovuna fremur Heilsufrøðiliga starvsstovan eftirliti við kommunalum svimjihyljum.
Kommunur hava eftirlit við svimjihyljum, sum ikki eru kommunalir, t.d. svimjihyljar á sjúkrahúsum.
Hevur tú spurningar um eftirlit við kommunalum svimjihylum, so ring antin til Umhvørvisstovuna, tlf 342400 ella til Heilsufrøðiligu starvsstovuna, 556400.
Kommunan hevur eftirlit við, at viðurskifti viðvíkjandi burturkasti og óruddi í kommununi eru í lagi.
Umhvørvisstovan hevur eftirlit við burturkastskipanini hjá kommununum, herundir IRF og KB.
Kommunan hevur eftirlit við, at viðurskifti viðvíkjandi spillivatni, herundir rottangum hjá privatum og virkjum, eru í lagi.
Umhvørvisstovan hevur eftirlit við, at krøvini í kunngerðini um spillivatn eru lokin.
Kommunan gevur loyvi til at brenna bál og hevur eftirlit við, at alt fer rætt framm.
Hevur tú spurningar um bálloyvi ella líknandi, skal tú seta teg í samband við kommununa.
Umhvørvisstovan hevur eftirlit við virkjum, sum framleiða plattar og annað pakkitilfar úr timbri til nýtslu í millumtjóða samhandli.
Vilt tú vita meira um eftirlitið hjá Umhvørvisstovuni, ring tlf. 342400, ella send okkum ein teldupost, us@us.fo.


text:
Fríggjadagin kom eg í Sandagerð at hyggja at, meðan teir umvældu sílatappurnar í Sandá, Hesaferð við fossin. Tað var miðsleiðis í 1950-árunum, at menn gjørdu fyrstu sílatrappurnar í Sandá. Hetta var gjørt til tess at hjálpa sjósílunum at koma niðan í ánna á gýta. Sílini fara síðani aftur á havbit at vaksa seg stór fyri síðani at koma aftur í ánna. Sjósílini er kná, men tey hava sína avmarkingar, tí verða sílatrappur gjørdar.
Tá áarføri er, stendur nógv á sílatrappunum, og tær slítast eisini, tá eyrur og smásteinar koma oman við ánni. Teir tøma eisini sílatrappurnar fyri grót og eyr, so tær eru rúmar og nóg djúpar hjá sjósílunum at ferðast í. Sílatrappurnar vóru umvældar einaferð í 1980-árunum, og nú var tíð at umvæla tær enn einaferð.
Sandá er friðað, og tú mást hava loyvi at gera átøk í ánni. Arbeiði at umvæla sílatrappurnar er eisini í samstarvi við Tórshavnar kommunu. Tá umvælingin fer fram, má áin vera lítil, og vatnið leiðast aðrar vegir. Vit mugu vera væl mannaðir, tí betong skal blandast og bera, sigur Óli Petersen, sum er skrivari í Sílaveiðufelagnum.
Meðan eg stóð har og eygleiddu menninar, reika tangarnir aftur í barnaárinum, tá vit fangaðu glasállar, júst har teir umvældu sílatrappurnar. Eg spurdi, um teir sóu nakað til glasállar. Jú, ein hevði fanga tríggjar glasállar. Vit ungu lærdu jú at svimja í Sandá og tveimum hyljum longri upp í Sandá. Í Mylluhylinum og ein minni hyli longri uppi. Tað er grótlaðarin Andrian Strauss Joensen við hjálp frá monnum úr Sílaveiðufelagnum, sum fríggjadagin umvældu sílatrappurnar. Í september mánað í fjør umvældu teir sílatrappurnar við Mylluhylin. (Vagnur)


text:
Nú komandi hóskvøld - 31. Mei - verður spennandi G! Festival café kvøld í Føroyahúsinum í Keypmannahavn. Á skránni er sitikonsert við besta nýggja bólkinum í Føroyum "Boys In A Band", Búi Dam og Ása Vraae úr bólkinum "BUDAM" fara at framføra teirra stórstu hitt, og oddafiskurin aftanfyri G! Festivalin, Jón Tyril, fer at greiða frá bólkunum, og tónleikinum, á komandi G! Festivalið.
Hetta kvøldið verður enn einaferð møguligt at ogna sær Festivalpass fyri serligan lima-prís.
Festivalpass til G! Festivalin kosta hetta kvøldið einans 895 kr,- !!! Hetta er ein sparing pá 200 kr,-! (Prísurin er í løtuni 1095 kr,-)
Fyri at kunnu nýta hetta serliga tilboðið, mugu limirnir persónliga møta upp í Føroyahúsinum, og keypa tað har hóskvøldið. (Bert 1 billett pr. lim!).
Tiltakið er ÓKEYPIS fyri ØLL! Tó kunnu einans limir í MFS gera sær dælt av serliga Festival prísinum.
Um tú ikki ert limur, so er møguligt at tekna seg sum lim við dyrnar fyri hálvan prís!!! (Vanligur prísur 150 kr um árið - hetta kvøldið einans 75 kr,-)
>> TILTAKIÐ BYRJAR KL. 19.00 OG HELDUR ÁFRAM TIL KL. 23.00 << _____
Leygarkvøldið 2. juni. Operaen, Christiania:
FØROYSKUR DANSUR Á PUSHERSTREET TÝR PÉTUR BEN (ÍS) BOYS IN A BAND


text: Á heysti í 1935 komu fleiri føroyskar sluppir í herviligt ódnarveður á Hvarvinum. Tær vóru á ferð heim úr Grønlandi og fleiri skip mundu gingið burtur. Dampskipið "Blithstone" sakk, men manningin varð bjargað av "Coralia". Sluppin Coronet fekk tvey ógvuslig brot, sum skræddu alt omanav og gjørdu fleiri hol á skipið. Eftir at hava ligið hjálparleysir í 3 samdøgur í ringa veðrinum og síðani rikið og siglt í 13 samdøgur, komu teir inn móti Ný Foundlandi, har teir vórðu losaðir tryggir í havn. Henda ógvusliga hendingin setti eisini sín dám á tey, sum sótu heima og hugsaðu um sínu kæru. Páll Kunoy, sonur Steffan Kunoy, bestamann á Coronet, setti sær sum smádrongur fyri at hitta nøkur av teimum fólkunum, ið tóku ímóti føroysku sluppini í Ný Foundlandi. Serliga smádrongin, sum við pápanum var á veg til útróðrar, tá teir raktu við skipsbrotnu "Coronet" stutt uttanfyri heimbygd teirra, Wallyfield. Í summar, 65 ár seinni, eydnaðist tað honum, at hitta henda smádrongin, sum í dag er 77 ár, og saman fóru teir út á staðið, har føroyska sluppin rak fyri vág og vind. Í dag eru bert tveir av manningini á "Coronet" á lívi, annar er Albert Michalsen, ættaður úr Kunoy. Í sendingini fer Albert at greiða frá hendingini og longu ferðini hjá teimum úr Grønlandi og heim til Kunoyar. Vit eru eisini við á longu ferðini hjá Páll Kunoy. Frá dreymi hansara sum barn og til nú, hann hittir smádrongin og onnur, ið vóru við til at bjarga pápa hansara og hinari manniningini umborð á "Coronet".


text:
Orð: L. Gedicke
Týtt: Jákup Dahl
1. Hvar Guð vil, glaður fari eg,
hann, ikki eg, skal ráða;
hann veit best sjálvur tíð og veg,
hann vil meg altíð náða.
Guð vil meg føra heim til sín,
tí er so tryggur hugur mín,
eg á hans miskunn líti.
2. Hvar Guð meg førir, vil eg meg
heilt geva í hans hendur;
eg veit, um mangan undrist eg,
í hond hans alt tó stendur.
Hann legði um meg síni ráð,
alt áðrenn dagsins ljós eg sá;
eg eigi meg ei sjálvur.
3. Hvar Guð meg førir, er í trúgv
og vón mín hugur tryggur;
hans kraft í mær skal hava búgv,
hann aldri av mær hyggur;
eg eigi tí so stórt frímóð,
tí Harrans leið er altíð góð,
ja víst hin allarbesta.
4. Hvar Guð vil, glaður fari eg,
um fótur mín skal brenna;
um eg ei sjálvur finni veg,
tilsíðst eg tó skal kenna:
Í trúskapi hann gjørdi alt,
øll míni spor hann hevur talt,
á hann eg trygt kann líta.


text:
Drykkjuvísa
Av Fríðrikur Petersen. Yrkt 1878.
Gevið brøður ljóð og lýðið á!
Tað er skrivað í søgum,
goymt frá gomlum døgum,
sum eg ætli nú at siga frá.
Ein vínbrunnur var hjá Yggdrasil;
Mimir átti brunnin,
fekk sær upp í munnin;
altíð drakk hann, so hann kendi til.
Vínið gott var, ja, ja, makaleyst;
Mimir var so kátur,
og ein skellilátur
hoyrdist vetur, summar, vár og heyst.
Gamli Óðin undrast yvir tað:
“Hví er hann so fróur?
Er hann vorðin óður?”
Til at vita loypur hann av stað.
“Nú hin rádni Mimir, vinur mín,
hví ert tú so glaður?
Nei, nei, nei, nei maður!
Hann er fullur, fullur sum eitt svín.”
Mimir gamli heilsar í ein fart,
klórar sær í nakka:
“Bróðir, vilt tú smakka?
So eg hopi, ei tú dømir hart.”
Óðin tók sær tá ein góðan slurk;
livnaði tá gleði,
sum á summardegi
regnið lívgar grasið eftir turk.
Lyst fekk Óðin meir at drekka sær:
“Tú mást vín mær læna,
tí av gomlum vana
ongar pengar beri eg á mær.”
“Aldri hevur Mimir nøkrum lænt.
ikki inn í eygað -
syrg teg fyrr til deyða -
uttan at tú setur eygað í pant.”
Neyðardýrið Óðin snerkir tá,
klórar sær í nakka,
fegin vil hann smakka;
tí hann segði: “Á ja, skitt, lat gá!”
Av tí víni, so er mær fortalt,
flugu hans tankar fríir
grjgnum rúm og tíðir,
so við einum eyga sær hann alt.
Eg, mín bróðir, vendi mær til tín:
Vilt tú ikki fegin,
fáa at vita vegin
til at fáa at bragda Mimis vín?
Her, mín bróðir, sært tú Mimis mjøð;
burt frá Óðins munni,
burt úr Mimis brunni
førir rør eitt okkum henda løg.
Drekkið bara virðuliga og væl,
verið allir kátir,
og ein skellilátur
Mimi várar takkir bera skal!
Ver nú kátur, drekk nú væl og kvøð,
ber nú glas at munni,
drekk úr Mimis brunni,
vinaliga drekkum Mimis mjøð!
Keldur[rætta]
- Faroeartstamps. Vitjað tann 8. mars 2011.


text:
Samansparing
Antin talan er um eina samansparing til ung ella til aldurdómin, so er tað altíð skilagott at byrja so tíðliga sum gjørligt - jú fyrr, jú betri.
Tú hevur uttan iva lisið ella hoyrt tað áður, men sjálvt við einari smæðnari upphædd um mánaðin, ber til at fáa nakað munagott burturúr eini samansparing.
Er talan um eina langtíðarsamansparing, telur hvørt einasta oyra, og ein lítil rentumunur kann ávirka upphæddina nógv. Tí hevur tað týdning at hyggja eftir rentuni.
Tørvurin og møguleikarnar á samansparing broytist í takt við tín aldur og tína inntøku. Tøkur peningur, pensjón og bústaður eru teir vanligu háttirnir á samansparing, og tað hevur týdning, at hyggja eftir hesum trimum samstundis, fyri at síggja ta veruliga ognarvirði, og fyri at síggja um samansparingin er ”røtt” samanborið við tíni mál. Tað hevur stóran týdning, at tú hugsar um tín tørv í lívsringrásini – um tín samansparing nøktar tørvin í teimum ymsu árunum, og um samansparingin samsvarar við tín váða og tørv. Spari eg nokk upp til mín aldurdóm? Havi eg ta røttu samansetingina av innlánsproduktum? Havi eg stýr á váðanum á míni samansparing? Hetta eru spurningar, ið hava sera stóran týdning gjøgnum alt lívið.
Tú ert vælkomin, at seta teg í samband við okkum fyri at fáa eina óbindandi vegleiðing um okkara innlánsproduktir. Starvsfólkini í Suðuroyar Sparikassa eru altíð fús at veita góð ráð um samansparingar.


text:
NÚ/NOW - Summarframsýningin í Norðurlandahúsinum/
Framsýningin letur upp fríggjadagin 3. juni kl. 16.00 og er opin fram til 21. august 2016. Summarframsýningin 2016 setir tey ungu føroysku listafólkini, ið eru fødd aftaná 1980, í miðdepilin.
Norðurlandahúsið sýnir fram verk hjá 26 ungum, gávuríkum listafólkum, sum arbeiða á hvønn sín hátt við tí visuellu listini. Hvørji eru hesi? Hvat arbeiða tey við? Hvørji nýggj rák kunnu hómast? Hvussu eru framtíðarútlitini hjá føroyskari list?
Margfeldni er meira eyðsýnt heldur enn einsháttan hjá unga ættarliðinum av listafólkum. Kanska tí at føroysk list í minni og minni mun bert verður skapt í Føroyum og í størri og størri mun eisini í øðrum londum. Og tað eru ikki bert landamørk, sum verða brotin niður. Mørkini millum tær ymsu listagreinirnar kámast eisini. Hetta skapar eina blanding av fleiri listagreinum, samstundis sum nýggir miðlar verða tiknir í brúk.
Listafólkini eru: Anna Malan Jógvansdóttir, Bárður Dal Christiansen, Beinta Glyn- Davies, Bjørk Jónheðinsdóttir Tróndheim, Charlotta Ingolfsdóttir, Ditte Mathilda Joensen, Eirikur Poulsen, Gvøðny Maria Áarstein, Heidi Andreassen, Ingilín D. Strøm, Jan Nystrøm, Jens L. Thomsen, Jóannes Lamhauge, Jóhan Martin Christiansen, Jón Sonni Jensen, Kirstin Helgadóttir, Kjartan Hansen, Laura Edit Gunnváardóttir, Milja Hanusardóttir, Miram og Janus, Ólavur S. T. Thorsteinsson, Ragnhild Hjalmarsdóttir, Sámal Blak, Silja Eystberg Wendelboe, Silja Strøm og Trina Gaard.


text:
- Tíðindi, mentan og ítróttur
Nýtt føroyskt met í svimjing
Nýtt føroyskt met er sett í fýra ferðir 50 metrar blandaðari svimjing hjá monnum.
Hetta hendi í gjár, tá Suðuroyar svimjifelag vann gull á Ægir open-kappingini í Klaksvík.
Tíðin hjá teimum var 1 minuttur, 50 sekund og 89 hundraðpartar. Teir skavaðu sostatt 11 hundraðpartar av gamla metinum, sum teir sjálvir settu í mars mánaði í ár.
Teir, ið svumu fyri Susvim:
Í dag verður aftur kappast í svimjihøllini í Klaksvík. Byrjað verður klokkan 13.30.
Sí eisini


text:
Frídagar 2017/18
Allir nevndu dagar vera roknaðir sum frídagar.
Heystfrítíð: leygardagin 13. oktober – sunnudagin 21. oktober
Jólafrítíð: fríggjadagin 21. desember – sunnudagin 6. januar
Føstulávint: mánadag 11. og týsdag 12. februar
Páskafrítíð: leygardagin 13. apríl – mánadagin 22. apríl
Flaggdagur: hósdagin 25. apríl
Dýri Biðidagur: fríggjadagin 17. mai
Kr. Himmalsfarardagur: hósdagin 30. mai
Grundlógardagur: mikudagin 5. juni
Hvítusunnufrítíð: leygardagin 8. juni – mánadagin 10. juni
Summarfrítíð: fríggjadagin 28. juni –sunnudagin 18. august
Gev gætur: Lærarar musikkskúlans hava møguleika at flyta arbeiðstíð frá juni til aðra tíð í skúlaárinum. Tí endar skúlaárið hjá summum 1. juni 2018.


text:
Fíggjarkreppan broytti við eitt okkara búskaparligan veruleika.
Í 2009 var hallið á fíggjarlógini upp móti 700 mió. kr., men í uppskotinum til fíggjarlóg fyri 2013 er hallið komið niður á góðar 240 mió. kr.
Kreppan í føroyska búskapinum í dag er stórt sæð einans orsakað av skeivum politikki. Hallið á fíggjarlógini er so ein avleiðing av tí. Tí fíggjarkreppan broytti ikki búskaparliga veruleikan hjá Føroyum meira enn so, at við rætta politikkinum hevði tað verið lítið at merkt til kreppuna.
Politikararnir yvirmettu í 2009 vandan fyri at landskassin tók skuld á seg, fóru í panikk og skaptu eina óneyðuga kreppu í staðin fyri at forða fyri henni. Og nú undirmeta somu politikarar vandan sum er í stóru fólkaminkingini.
Tað sum brúk var fyri og framvegis er, eru politikarar sum taka ábyrgd av búskapinum. Her er landskassin eitt amboð av fleiri. Tað tragiska er hent, at politikararnir hava ignorerað búskapin, tí teir hava bara hugsað um landskassan. Og búskapurin sær út hareftir, nú við stagnatión á fimta ári.
(Framhald.)


text:
Tann stóri spurningurin tá eg skal á pall, er altíð hvat eg skal í og hvussu hárið skal setast og hvussu smynkan skal leggjast osf! Ja, eg eri jú eitt konufólk! Hendan vikan hevur verið proppað við arbeiði, venjing og øðrum, so eg hevði ikki sett so nógv tíð av, til at finna útav hesum. Men nú tá eg arbeiði í einum klædnahandli, fekk eg loyst eitt sindur av trupulleikanum har. Eg hevði sett mær fyri, at eg ikki skuldi fara í svart. So eg keypti mær hesar lekkru krem/grá littu klædningsbuksurnar frá Y.A.S. Blusan sum eg var í er frá Gina Tricot, og hana átti eg frammanundan. Lekkri leðurjakkin er mammu’sa. Hann er 42 ára gamal, og hann er soo flottur! Choker hálsbondini eru frá H&M og stilettirnar eru keyptar í Kvickly.
Eg var til arbeiðis allan leygardagin, so eg fekk frí kl.18 og skuldi standa á pallinum kl.19.45, so her var ikki nógv tíð at spilla. Tá var gott at hava góða hjálp. Mamma gjørdi klæðini klár og babba heintaði meg í havn, so eg kundi leggja smynkuna ímeðan vit koyrdu norð. Tað er langt síðani eg havi lagt tílíka kvøld makeup á, men eg haldi at tað eydnaðist væl. Eg eri ikki perfektionist tá tað kemur til hetta. So leingi tað sær fínt út, so er alle tiders. Eg havi rætt og slætt ikki tol til at fáa alt perfekt! Men eg fór eftir einum looki við brúnum tónum og við eitt sindur av svørtum. Eg kendi meg væl, og tað er tað sum er mest umráðandi.
Eg eri so vánalig til at gera nakað við mínar negl. Tað er so keðiligt, tí eg haldi tað vera so flott hjá øðrum. Men nú tók eg meg saman. Hetta er ikki nakað meistara verk, men tað pyntaði eitt sindur. Eg legði fyrst eitt ljósareytt lag á og síðani eitt við stórum og smáum fløkum av glimmuri.
Nú var eg endiliga klár at fara á pallin. Vit hugnaðu okkum aftanfyri pallin ein tíma áðrenn. Har fingu vit drekka, køku og breyð, um vit høvdu hug til tað. Fyriskipararnir og hjálparfólkini vóru blíð og fitt, so hýrurin var góður. Eg var rættiliga nervøs, men tað hjálpti mær at hita stemmuna ordiliga upp og koma ordiliga niður á jørðina áðrenn vit skuldu á. Ofta havi eg lindi til at fara upp at flákra, og tá gongur tað galið. Tíbetur megnaði eg hesa fer at taka ræðið á nervunum.
Tað var stuttligt at framføra við fullum bólki og kóri. Tað gevur eitt samanhald og man kennir seg ikki einsamalla á pallinum. Man stuðlar hvørjum øðrum og lyftir hvønn annan upp. Eg hevði eina góða kenslu ímeðan eg stóð har. So mikið at eg eisini náddi at hugsa um, at njóta hesar 15-20 min eg stóð har og sang. Eg sá nógv kend andlit og tað kendist gott. Tónleikarnir vóru framúr góðir og teir skulu hava eina stóra tøkk! Teirra partur lág so ikki eftir. Guðrun Sólja og Annette høvdu tvær knæsandi góður framførslur beint aftaná meg, og eg var glað at sleppa at syngja kór til teirra løg. Vit hava haft tað so stuttligt og hugnaligt til venjingarnar, at hóast fleiri kvøld blivu longur enn ætlað, so var tað altíð fantastiska stuttligt!
Bæði áðrenn og aftaná vóru nógvar góðar framførslur. Eg hoyrdi ikki allar, men støðið var heilt sikkurt høgt á tí sum eg hoyrdi. Frá teimum sum eg havi snakkað við í dag, havi eg hoyrt at tey ungu kláraðu seg ótrúliga væl, og tað haldi eg er ordiliga spennandi og stuttligt at síggja ung evnarík mennast. Tað er nemliga við at sleppa við til tílík tiltøk, at tey ordiliga fáa blóð uppá tonna, og hava okkurt serligt at venja fram ímóti.
Alt í alt var “Við Brúnna 2016” eitt deiligt tiltak og eg vóni at tað verður aftur í komandi summar.
M&K


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Fundarskipan fyri Vestmanna Bygdarráð
Fundir Bygdarráðsins
§ 1. Bygdarráðsfundirnir eru almennir. Bygdarráðið kann tó gera av, at ávís mál verða viðgjørd fyri afturlatnum hurðum, sambært §26 í kommunustýrislógini.
Stk. 2. Fundardagar verða ásettir í byrjan av árinum og lýstir í kunngerðartalvuni og á heimasíðuni hjá kommununi.
Stk. 3. Bygdarráðsfundir verða útsettir, um tað vísir seg, at fundurin ikki er viðtøkuførur. Nýggjur fundardagur verður kunngjørduríkunngerðartalvuni og á heimasíðuni hjá kommununi.
§ 2. Uttan so at Bygdarráðið í tí einstaka førinum tekur aðra avgerð, skulu niðanfyri nevndu mál verða viðgjørd fyri afturlatnum hurðum:
a) Mál har mett verður um persónlig viðurskifti
b) Mál um keyp og sølu av føstum ognum,
c) Mál um leigu og útleigan av føstum ognum
d) Kostnaðarætlanir og tilboð viðvíkjandi byggiarbeiðum, tilfarsveitingum o.ø.
Stk. 2. Spurningurin, um eitt mál skal verða viðgjørt fyri stongdum hurðum, skal verða viðgjørdur á fundi fyri stongdum hurðum, um Bygdarráðið ella borgarstjórin ger tað av.
Stk. 3. Mál, ið skulu verða viðgjørd fyri afturlatnum hurðum, verða helst at goyma til seinast.
§ 3. Um ein áhoyrari órógvar bygdarráðsfundin, kann borgarstjórin koyra hann og um neyðugt allar áhoyrarnar út. Borgarstjórin kann goyma sessir til tíðindafólk.
§ 4. Um limur ikki kann møta á fundi, boðar hann borgarstjóranum ella kommunuskrivstovuni frá hesum, áðrenn fundurin byrjar. Á hvørjum fundi verður skrivað í gerðabókina,hvørjir limir vóru á fundi.
FUNDARSKRÁ OG MÁLSFRAMLØGA
§ 5. Um limur seinast 8 gerandisdagar framman undan regluligum bygdarráðsfundi skrivliga hevur biðið um at fáa viðgjørt eitt mál, setur borgarstjórin málið á skránna til komandi fund.
Stk. 2. Borgarstjórin syrgir fyri, at fundarskrá verður send hvørjum limi minst 4 arbeiðsdagar áðrenn regluligan bygdarráðsfund.
Stk. 3. Tá eitt mál er sett á skránna til ein regluligan bygdarráðsfund, skal tað tilfar, ið er neyðugt til tess at gera sær eina meting um málið, um tað ikki longu er sent bygdarráðslimunum, verða lagt fram á kommunuskrivstovuni minst 3 arbeiðsdagar áðrenn fundin, herav seinasta dagin millum kl. 18 og 20. Eitt yvirlit yvir málini skal samstundis vera til skjals.
Stk. 4. Samstundis sum boðað verður til eykafundar, letur borgarstjórin í so stóran mun sum møguligt limirnar vita, hvørji mál koma til viðgerðar á fundinum. Avgerð um eykafund verður almannakunngjørd, um høvi er til tess.
VIÐTØKUFØRI, FUNDARLEIÐSLA OG FUNDARSIÐUR
§ 6. Bygdarráðið er viðtøkuført, tá ið minst helvtin av limunum eru á fundi.
Stk. 2. Borgarstjórin, og um honum berst frá, varaborgarstjórin, leiðir bygdarráðsfundirnar. Hann tekur avgerð í øllum spurningum um samráðingarleiðslu, og hann ansar eftir, at fundirnir fara sømiliga fram. Eisiniger hann av, hvussu spurningarnir, ið atkvøtt verður um, skulu verða orðaðir.
Stk. 3. Hann, ið ynskir at røða á fundinum, skal venda sær til borgarstjóran, sum letur limirnar røða í teirri raðfylgju, teir hava biðið um orðið. Um fleiri biðja um orðið í senn, avger borgarstjórin raðfylgjuna.
Stk. 4. Hvør limur eigur at lýða avgerðum borgarstjórans, tá ið tað snýr seg um at halda vanligan fundarsið. Er ein limur 2 ferðir á sama fundi biðin um at fara siðiliga fram, kann bygdarráðið eftir uppskoti borgarstjórans nokta honum orðið á hesum fundi.
Stk. 5. Øll uppskot til samráðingar verða sett borgarstjóranum. Tá ið borgarstjórin heldur orsøk vera til tess, ella tá 3 limir krevja tað, skal orðaskiftið verða lagt niður og uppskotið sett undir atkvøðu, so at endi kann verða fingin á samráðingunum.
Stk. 6. Borgarstjórin kann lata bygdarráðið gera av mál, ið hann sjálvur hevur rætt at taka endaliga støðu til.
§ 7. Borgarstjórin ger av, í hvørji raðfylgju málini koma til viðgerðar, og hann kann víkja frá raðfylgjuni á fundarskránni. Kortini ger bygdarráðið av, í hvørjari raðfylgju málini skulu verða viðgjørd, um minst 3 limir krevja atkvøðugreiðslu hesum viðvíkjandi.
Stk. 2. Tá bygdarráðsfundur byrjar, kann ein og hvør limur krevja orðið til fundarskránna, eisini viðvíkjandi spurninginum um at mál, sum eru ætlað at verða viðgjørd fyri afturlatnum hurðum, ístaðin verða viðgjørd á almennum bygdarráðsfundi - og hin vegin.
§ 8. Eitt mál verður bert viðgjørt eina ferð, um ikki annað er ásett í lóggávuni, ella bygdarráðið samtykkir, at málið skal verða viðgjørt tvær ferðir. Ársfíggjarætlanin skal tó verða viðgjørd tvær ferðir sambært §39 í kommunustýrislógini.
Stk. 2. Við fyrstu viðgerð verður ikki atkvøtt um endaliga úrslitið av málinum, men einans um, at tað skal fara til aðru viðgerð. Hvør limur hevur rætt til at siga sína hugsan um eitt mál, áðrenn bygdarráðið tekur avgerð um, at tað skal fara til aðru viðgerð. Frá fyrstu til aðru viðgerð skulu ganga minst 24 tímar. Frá fyrstu til aðru viðgerð av ársfíggjarætlanini skulu ganga í minsta lagi 14 dagar sambært §39 í kommunustýrislógini.
Stk. 3. Tá eitt mál verður viðgjørt tvær ferðir, skulu skjølini, ið hoyra til málið, um hetta er møguligt aftaná fyrstu viðgerð, verða løgd fyri limirnar.
Stk. 4. Mál kunnu koma til umrøðu á afturlatnum fundi í fyrsta umfari og til viðgerðar á opnum fundi í øðrum umfari.
LUTTØKA LIMANNA Í SAMRÁÐINGUM OG ATKVØÐUGREIÐSLU
§ 9. Bygdarráðslimur hevur skyldu at boða frá, um hann heldur iva vera um sítt gegni.
Stk. 2. Bygdarráðið ger av, um eitt mál er slíkt áhugamál hjá einum limi, at hann ikki eigur at taka lut í fundarviðgerðini og atkvøðugreiðsluni málinum viðvíkjandi. Um so er, skal avvarðandi fara út úr fundarhølinum, meðan málið verður viðgjørt; tó kann honum ikki verða noktað at taka lut í samráðingunum og atkvøðugreiðsluni viðvíkjandi spurninginum, um hann skal fara av fundinum undir málsviðgerðini.
§ 10. Limir kunnu bert vera við í atkvøðugreiðsluni, um teir persónliga eru til staðar, meðan hesar fara fram.
ATKVØÐUGREIÐSLA, BROYTINGARUPPSKOT OG EYKA BROYTINGARUPPSKOT
§ 11. Atkvøðugreiðsla fer fram á tann hátt, at limirnir reisa seg ella rætta hondina upp, og endur-kanning verður gjørd.
Stk. 2. Allar avgerðir verða tiknar við vanligum meiriluta, um ikki annað er fyriskipað í lóggávuni. Eitt uppskot er samtykt, um í minsta lagi helmingurin av teimum, sum greiða atkvøðu, atkvøða fyri; standa atkvøðurnar á jøvnum, er uppskotið fallið.
Stk. 3. Heldur borgarstjórin, at eitt mál liggur so greitt fyri, at atkvøðugreiðsla er óneyðug, sigur hann sína áskoðan um, hvussu málið kann verða avgjørt. Krevur eingin limur tá atkvøðugreiðslu, kann borgarstjórin gera av, at málið er avgjørt samsvarandi hansara áskoðan.
Stk. 4. Val kunnu fara fram við skrivligari atkvøðugreiðslu á seðlum, sum borgarstjórin býtir út. Um borgarstjórin heldur, at bygdarráðið fer at velja ella endurvelja eitt ávíst valevni, kann hann skjóta upp, at avvarandi verður valdur uttan atkvøðugreiðslu. Krevur eingin limur tá skrivliga atkvøðugreiðslu, er valevnið, sum er skotið upp, valt.
§ 12. Broytingar- og eykabroytingaruppskot kunnu verða sett fram, um atkvøðugreiðsla ikki er byrjað, og ikki er neyðugt at seta fram ella taka fyrivarni viðvíkjandi slíkum uppskotum undir 1. viðgerð av einum máli, sum skal verða viðgjørt 2 ferðir, samanber tó stk.2.
Stk. 2. Í málum, sum skulu verða viðgjørd 2 ferðir, kann bygdarráðið samtykkja at seta eina tíðar-freistfyri at seta fram broytingaruppskot og eftir umstøðunum eisini eykabroytingaruppskot, og um so er, kunnu slík ikki verða sett fram aftaná, at freistin er úti, uttan at bygdarráðið við atkvøðu-meiriluta gevur sítt samtykki hesum viðvíkjandi.
Stk. 3. Um broytingar- og eykabroytingaruppskot ikki eru gjørd limunum kunnug, áðrenn tey koma til 2. viðgerð, greiðir borgarstjórin frá uppskotunum beinan vegin, samráðingarnar byrja. Borgarstjórin ger av, í hvørji raðfylgju atkvøtt verður um broytingaruppskotini, men kortini soleiðis, at atkvøðugreiðsla um tey altíð fer fram, áðrenn atkvøtt verður um høvuðsuppskotið.
Stk. 4. Uppskot um nevndarval og um at senda eitt mál til eina fyrr valda nevnd, ella til víðari viðgerð í eini fyrr valdari nevnd, kunnu verða framsett, so leingi atkvøðugreiðsla um málið ikki er byrjað. Verður slíkt uppskot sett fram, aftaná at samráðingar eru byrjaðar, verða hesar steðgaðar, og tekur bygdarráðið so støðu til, um málið skal fara til nevndarviðgerð.
MEIRILUTAVAL
§ 13. Við meirilutaval er tað valevni valt, sum fær meira enn helmingin av greiddu atkvøðunum. Fæst slíkur meiriluti ikki við fyrstu atkvøðugreiðslu, verður atkvøtt umaftur. Fær heldur eingin hesa ferð meira enn helmingin av greiddu atkvøðunum, verður bundið val millum tey valevni, sum við aðru atkvøðugreiðslu fingu flestar atkvøður, tó soleiðis, at um fleiri enn tvey hava líka nógvar atkvøður, verður kastaður lutur um, hvørji tvey atkvøtt skal verða um við tað bundna valið. Er atkvøðutalið eins við bundnu atkvøðugreiðsluna, verður avgerð tikin við lutakasti, sum borgarstjórin skipar fyri.
LUTFALLSVAL
§ 14. Tá bygdarráðið skal velja tveir ella fleiri limir í eina nevnd, fer slíkt val fram eftir lutfalsvalháttinum.
Stk. 2. Lutfalsval fer fram fram eftir hesum reglum:
Limir bygdarráðsins kunnu býta seg í bólkar. Limirnir í hvørjum bólki boða frammanundan borgar-stjóranum frá, at teir vilja atkvøða saman við valið, sum skal fara fram. Limatalið í hvørjum bólki verður býtt við 1,2,3 o.s.fr. Býtingartalið, sum tá kemur fram, ásetur, í hvørjum rað hvør bólkur sær kann velja síni umboð. Eru 2 ella fleiri býtingartøl eins stór, verður raðfylgjan avgjørd við lutakasti, sum borgarstjórin skipar fyri. Tá avgjørt er, hvussu mong umboð hvør bólkur skal hava, eiga bólkarnir at siga borgarstjóranum frá beinan vegin, hvør skal verða teirra umboð. Sigur ein bólkur frá sær rættin til at seta eitt ella fleiri umboð, verða ósettu plássini býtt ímillum hinar bólkarnar á sama hátt, sum tilskilað er omanfyri.
Stk. 3. Tá nevnd skal verða vald, har limirnir skulu vera bæði úr bygdarráðnum og uttanfyri, fer valið fram í senn millum teir limir, bygdarráðið skal velja. Í tí rað, sessirnir lutast einum bólki, kann hesin tilnevna limir ella ikki-limir í bygdarráðnum, til annað slagið av sessum er sett.
Stk. 4. Har borgarstjórin er fastur limur í nevnd, stjórn ella tílíkum, sum bygdarráðið velur, verður sessur hansara at rokna sum ein av teimum sessum, sum bólkur hansara hevur rætt til.
Stk. 5. Fer bygdarráðslimur í valskeiðinum úr eini nevnd, har hann er valdur av einum ávísum bólki, skal hesin bólkur seta annan í hansara stað.
Stk. 6. Hevur limur havt forfall í meira enn 14 samfullar dagar, kann bólkur hansara seta annan í hansara stað.
Stk. 7. Tilnevnir bygdarráðið í semju ella uttan atkvøðugreiðslu ein lim í nevnd, stjórn ella tílíkt, skal samstundis avgerð verða tikin um, hvør bólkur skal fáa avvarðandi sess, um hann verður leysur, sambært stk. 5.
GERÐABÓK o.a.
§15. Samtyktir bygdarráðsins verða skrivaðar í gerðabók.
Stk. 2. Hvør limur kann krevja sína frávíkjandi støðu í stuttum skrivaða í gerðabókina, og tá tað snýr seg um mál, sum skulu sendast øðrum myndugleika, kann hann eisini krevja, at myndugleikin verður kunnaður um tað, sum stendur í gerðabókini.
Stk. 3. Tá ein fundur er lokin, og gerðabókin lisin upp, skal hon verða undirskrivað av øllum, sum hava verið á fundinum. Limirnir kunnu ikki við at vísa til atkvøðugreiðslu teirra, ella av øðrum orsøkum bera seg undan at skriva undir gerðabókina.
AÐRAR FYRISKIPANIR
§16. Hvør limur hevur skyldu til, meðan bygdarráðsfundur er, at halda seg til ta avgerð, sum borgarstjórin tekur, viðvíkjandi fatan av tí, sum er fyrisett í hesi fundarskipan. Tó kann málið verða lagt fyri bygdarráðið á næsta bygdarráðsfundi.
GILDISKOMA OG BROYTINGAR Í FUNDARSKIPANINI
§ 17. Henda fundarskipan fær gildi tann 01.11.2009
§ 18. Bygdarráðið skal viðgera uppskot til broyting í ella ískoyti til fundarskipanina á tveimum vanligum bygdarráðsfundum.
Samtykt á bygdarráðsfundum tann 29. septembur 2009 og 27. oktobur 2009.
Vestmanna Bygdarráð
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Tað gekk heldur ikki væl hjá Monu Simonsen í dag, tá ið hon á evropameistarastevnuni í Istanbul svam innleiðandi 400 frí við tíðini 4:28.66, har hennara persónliga met og føroyska met er 4:19.54. Tað man serliga vera teir nógvu sjúkradagarnir í seinastuni sum gera seg galdandi her, við tað at hon var sjúk við krím upp undir landsdystin ímóti Íslandi fyri 14 døgum síðani, og so aftur krímsjúk í vikuni eftir landsdystin. Mona hevur nú bara 200 metrar frí eftir í morgin, har hon vónandi kann pressa seg til eitt eitt sindur betri úrslit, men annars er tað so avgjørt ikki gingið eftir vild hjá henni, her á EM.
Kári svimur ikki 100 rygg, og tí fara tey flestu av okkum her á Abdi Ipekci Arena nú at pakka saman, at náa bussin klokkan um ca 20 minuttir, heim á hotellið at løða upp til teir 1500 í morgin. Mona fór at svimja av nú, so tað er ikki heilt vist um hon og Jón og Thurid náa hendan fyrsta bussin heim. Men restina av okkum fara so, heim at eta, sova og kanska fáa okkum ein umgang av turkiskari massagnu (not!).
Mona 4:28.66 í 400 frí
Tað gekk heldur ikki væl hjá Monu Simonsen í dag, tá ið hon á evropameistarastevnuni í Istanbul svam innleiðandi 400 frí við tíðini 4:28.66, har hennara persónliga met og føroyska met er 4:19.54. Tað man serliga vera teir nógvu sjúkradagarnir í seinastuni sum gera seg galdandi her, við tað at hon var sjúk við krím upp undir landsdystin ímóti Íslandi fyri 14 døgum síðani, og so aftur krímsjúk í vikuni eftir landsdystin. Mona hevur nú bara 200 metrar frí eftir í morgin, har hon vónandi kann pressa seg til eitt eitt sindur betri úrslit, men annars er tað so avgjørt ikki gingið eftir vild hjá henni, her á EM.


text:
Hósvík
Tá vit koyra eftir landsvegnum norður gjøgnum Sundalagið, er Hósvík fyrsta bygdin vit koma til í Sunda kommunu. Markið millum Hósvík og Kollafjørð er suðuri á Deild, og norður móti Hvalvík er áin Hamrá mark. Í Hósvík búgva knappliga hálvt fjóðra hundrað fólk.
Hósvík man vera millum elstu bygdirnar í landinum. Summi halda navnið boða frá, at hov hevur verið í Hósvík, ið var vígt gudinum Tóri. Hinvegin meta onnur, at navnið kann stava frá fyrsta niðurseturmanninum, Tóri Lága, sum helt til í býlinginum í Toftum.
Fitt av jørð hoyrir til bygdina – 19 merkur – og har eru 4 bóndagarðar: Heimistova og Frammistova yviri í Toftum, og Heimistova og Frammistova undir Garðsenda. Lendið kring bygdið er soleiðis háttað, at væl hevur ligið fyri at velta og hava gott grundarlag undir einum væl riknum landbúnaði. Við nýggju tíðunum tók annað virksemi seg upp, men enn vísa víðfevndu teigarnir, at jarðarbrúkið hevur góðar umstøður í Hósvík.
Í 1897 var fyrsti skúlin bygdur, og nýggjur skúli var bygdur í 1968. Í 2008 var ein stór útbygging gjørd. Við skúlan liggur eisini sparkivøllur. Børnini ganga í Hósvíkar skúla frá 1.-7. flokk og næmingatalið liggur um fjøruti. Næmingarnir í 8. til 10 flokk ganga á Felagsskúlanum á Oyrarbakka. Eisini er tónleikaundirvísing og ymisk frítíðarundirvísing í skúlanum. Í Hósvík er nýggjur dagstovnur bygdur, Dagstovnurin við Stórheygg, og har er barnatalið somuleiðis um tey fjøruti. Bygdin hevur seinnu árini verið í vøkstri, og nógv nýggj hús eru komin afturat.
Felagslívið trívist í Hósvík. Har er bygdahús, sum felagið Bygdafelagið Varðin eigur. Róðrarfelagið hevur tveir kappróðrarbátar, Hósvíking, sum er 6 mannafar og Falk, sum er fimmmannafar. Eisini eigur felagið ein bát, ið kann nýtast til seglsigling. Hesin bátur eitur Kollsteinur. Í august mánaði á hvørjum ári skipar felagið fyri regattasigling, sum hevur stóra undirtøku.
Í Hósvík er stórur dentur lagdur á, at bygdin og umhvørvið kring hana er reint og ruddiligt. Hetta sæst ikki minst aftur í Lágánni, sum í 2006 fekk virðisløn sum best røkta á í landinum, og bygdin sum heild fekk 2. virðisløn.
Av vinnulívi í Hósvík er eitt nú at nevna einasta bitumengoymslan í landinum. Alt bitumenið, sum verður nýtt í landinum til asfalt, verður flutt hiðani í tangabilum. Tað er Landsverk, sum eigur bitumengoymsluna. Eisini hevur reiðaravirkið P/F Thor heimstað her. Thor hevur vaksið nógv um virksemið seinnu árini, og rekur ein rættiliga stóran skipaflota, í mestan mun innan frálandavinnuna. Harafturat eru fleiri smærri fyritøkur innan flutningvinnu, handverk og ymsar tænastur.
Norðanfyri Hósvík eru Áirnar, har hvalastøðin einaferð var millum størstu og týðningarmestu arbeiðsplássini á landi. Har vóru 100 mans til arbeiðis í summarhálvuni. Støðin byrjaði í 1905. Tað vóru norðmenn, sum byrjaðu. Í 1958 endaði hvalaveiðan. Frá 1958–1984 varð onkur hendinga hvalur skotin. Føroya Landsstýri eigur nú Hvalastøðina við Áir, og umhugsað verður, hvussu hon best kann varðveitast.
Bygningurin har arbeiðsfólkið á hvalastøðini helt til, er í dag umbygdur til skúla, ið felagskapurin Dugni rekur, og sum er ein skúli fyri fólk við ymsum tarni. Undirvísing er til FHS og fráfaringarroyndir fólkaskúlans.Føroya Brandskúli heldur eisini til við Áirnar. Virksemið hjá Brandskúlanum byrjaði seint í 1970-árunum, og hagar koma næmingar frá Vinnuháskúlanum, siglandi fólk, umframt sløkkiliðsmenn hjá kommununum.
Við Áir heldur eisini p/f Fiskaling til, og stendur fyri einum rættiliga umfatandi kynbótararbeiði á støðini har.
Filmsbrot út Hósvík sæst her.


text:
The jesuits have hijacked British government. They have been in Downing street since Tony Blair. Shadow government. Ultimately it is a catholic war against the protestant world and all it’s freedoms, which came from the reformation. A false facelift of the inquisition, just like Vatican II was of Vatican I; just a mask, but the core agenda is the same.
- Firma hvat?
- Munurin á vinarliga og vinaliga
- Meinings og talufrælsi er Guð givið, tí nokta vit at geva tað frá okkum; sannleikin kann, og má kunna sigast; koreanarar HAVA skeiv eygu, og Bretar hava langa, skeiva nøs; og sosialistar eru devulrendir
- Er tað satt, at ongar Guðslærur eru ávirkaðar í “bíblium” sum mangla og spilla orð?
- Okkum er ikki loyvt at hata bróður okkara
- Skyfall 2018; Dean Odle
- Størsti avgudur Føroyinga er tað, sum sigst vera teimum til frelsu, men IKKI er tað!
- Hvat er størsti avgudur Føroyinga?
- “Yahweh” er ein oyðimarkar heiðin gudur. Guðs navn er Je-ho’-vah!
- Lat Nate læra teg Genesis
- FKJ er á Føroyskum við stórum F
- FKJ húsmøti, 6. Oktober 2018
- Hvussu man brýtur valdið hjá Google, Facebook, Twitter og tøknirisum
- Mansstundir
- Isinglass, “rúmd” og hválvvirkið. (Útlikin stjórnarskjøl avdúka sannleikan)
- Brúka títt egna høvd, og gloym ikki at hava hjartað við
- Ung vantrúgvandi kona, við bíbilskum áskoðanum um familjuna, uttan at vita tað. Ótrúligt!
- Í tann mun, ið fólk í dag parkera heilan, og sláa upp í sprotanum, sigi eg, at SPROTIN ER ROTIN!
- Fákunnugliga er annað, meiri, og øðrvísi, enn fákunnuliga
- Íblást upprunahandrit uttan varðveitslu av Guðs orðum hevði verið ein gudómlig spilla av tíð
- Landið ikki vert at gifta okkum Bíbliu-trúgvandi, eiheldur kirkja sum boyggir seg fyri og lagar seg eftir einum sodomu-stati
- Ein statur ella kirkja, sum roknar tvey av sama kyni hjún at vera, er ikki skikkaður at gifta nakran sann-Christnan, so nú taka vit tað í egnar hendur
- SATAN eigur NASA
- Munurin á við í hvørjumfalli og við í hvønnfalli
- YouTube mótarbeiðir okkum Christnu


text:
Føroyska King James kemur ikki at kappast við “bíbliur” anti-christs: Vaticanus, Sinaiticus, Alexandrinus, Westcott & Hort, UBS, … skrivaðar postmoderistiska gudloysinginum eftir munninum. Lat mannsleikjarar Laodicæansku endatíðarkirkjunnar sigla teirra egna sjógv. Er K. J. orðini hjá Guði, – hvat tey eru, – so eru tey ávegis til Føroya, – øll somul, so rætt og væl definerað á Føroyskum sum eg í øllum førum við Websters 1828 Dictionary, og málsligum kunnleika eri førur fyri, við tveimum øðrum reinum bíblium at styðja meg til (Luther og kong Christian VI). Tað er einkið nemt at lesa ensku King James tá ið ein fyrst byrjar, hví skuldi tað so verið barasta so flúgvandi nemt at lisið føroysku King James? Havi aldri lisið í eini flúgvandi nemmari bíbliu, sum ikki var botnkorrupt ið hvussu er. Hví skal orðið “nemt” vera lyklaorðið yvirhøvur? Hvat við at hava neyvleika og trúskap sum lyklaorð, og geva fólkinum høvi til at víðka sín heilakapasitet í staðinfyri at rokna tey sum býtt? Bíblian er millum 3600 og 2000 ára gomul, skrivað á klassiskum málum. Uttan at man oysir av øllum midlum í málinum, toyggir og tambar tað, og smíðar tað manni vantar, verður tað ógjørligt at endurgeva týdningin neyvt. Neyvleika og trúskap ímóti hvørjum orði Guðs havi eg roynt av øllum alvi at havt sum meginreglur. Fólk má so bara læra at lesa Bíbilskt mál, tí Bíblian hevur sítt egna mál, og orðini mugu týðast í allari síni fyllu, har eingin liður av skrivaða givna týdninginum verður mistur.
Ennvíðari..
Ístaðinfyri at fara at fíla av, fari eg at biðja fólk um at fara at lata upp síni blindu eygu og síni dølsku hjørtu, leggja forpestaðu dagbløðini frá sær, sløkkja helvitiskassan og lesa orðini hjá Guði. Føroyska málið stendur í fríum falli, og ístaðinfyri at fara at einfalda tað og lata eini 25 tons av málsligum forbergi enn einaferð detta fyri bakka, fari eg at siga: BEINT mótsatt, latum okkum halda enn fastari við alt sum er gott, rætt, gamalt og føroyskt.
Oysum av okkar keldu, verum stoltir, verum reystir, verum beinharðir; tó kanska roknaðir sum botnfrekir um so má vera. Men bøkkum ei, gevum ei upp.
Eg fari at siga sum er, tí tað verði eg noyddur til: Guðs orð, Heilaga Bíblian, hevur aldri enn verið útgivin á føroyskum, tí eingin enn hevur týtt røttu handritini, men einans Westcott & Hort og Rudolf Kittel. Eingin av hesum lærdu fer nakrantíð at gera tað heldur, tí teir eru opinbart allirsamlir mannsleikjarar, so tað kunnu vit bíða í allar ævir eftir. Men í King James Bíbliuni eru øll orðini rætt definerað á einum tá klassiskum enskum máli, sum hevði ógvuliga nógvar neyvleikar og fíntónar, sum eru neyðugir fyri at skilja tingini frá hvørjum øðrum.
Føroyskt kann enn sum er toyggja seg aftur í tað klassiska, tí bendingarkervið er ikki dottið burtur enn, og tí er tað NÚ, orðið má týðast væl og rætt. Týðing Victors hevur verið ein samanblanding av Textus Receptus og so korruptiónini, men nú koppa teir heilt út, sigst. Opinbart er eingin eftir í hesum landinum, sum elskar Guðs orð fyri tað tað er. Her situr so ein. Ein við tinnusteinsenni, sum ikki bakkar ein mikrometur. Anti-christi bukki eg so ikki fyri, fyri at kyssa hansara ring, nei, kyssi ikki Baals-mannin í Rom; tí eiginliga er tað Pávans perverteraðu handrit, sum alt verður dansað eftir í dag. Eg bíði eftir mínum dansi, honum við mínum Brúðgómi í himli, og hagartil ætli eg hans orð at varðveita, og ei til síðis kveita.
King James Bíblian er altso mín grundtekstur.
At fara at boyggja tað, sum verður sagt, bara tí at fólk í dag ikki skilja nakaðsumhelst, tað fáa tit ikki hendan mannin at gera. Eg skal geva Guði roknskap fyri tað, hann bað meg gera, og lønin skal ikki brenna upp, eiheldur sjálvur eg rodna av skomm.
So eins og enskt talandi menn í øldir hava verið noyddir at boygt seg niður í støvið eyðmjúktt fyri Guðs orðum og lisið tey sum tey ljóða, soleiðis verða føroyingarnir eisini noyddir til tess, um teir í hesi endatið yvirhøvur vilja hoyra orðini hjá Guði; tí ófrelstir gnostikarar í seyðaskinnum koma ikki at geva okkum nakaðsumhelst frá Guði várum. Teir munnu brenna í helviti, uttan teir nú venda um.
Tann, sum hoyrir rødd hirðans, man kenna, lesa og elska orðini hjá honum, øllsomul. Eg elski tey ennmeir, tá ið tey koma í einum sereginsligum búna. Ja, tuggumatur, kjøtbitar, gott í beinini, tað er tað, tað er. Og atskilt frá allari óhumskuligu, sleisku humanismu og positivismu hinna “geistligu”, sokallaðu. Vei teimum, sum boða ein annan gleðiboðskap enn tann, vit verða frelst við, ja vei og tvífalda forbanning yvir høgan og lágan, óansæð fromman búna og frosksliga rødd. Vei og aftur vei.
So at teir “geistligu” hava tað svart uppá hvítt, so kemur tað her:
8 Men tó at vit, ella ein eingil frá himni, prædiki tykkum nakran annan gleðiboðskap enn tann, sum vit hava prædikað tykkum, veri hann bannaður.
9 Eins og vit søgdu áður, so sigi eg nú aftur, Um nakar maður prædiki tykkum nakran annan gleðiboðskap enn tann, tit hava tikið við, veri hann bannaður.
( Gal. 1:8-9 FKJ )
Ja-ligur, positivur, tosemisligur eru orð út úr devulsins tranti, ei út úr munni Guðs várs, bókið tað!
Breyðprophetapakk!
Jamen, hvat vil fólkið hava? Fólkið fer ikki at dáma hatta har…
Fyri mær avdúka slík orð hvør ið IKKI er heilhjartaður fyri Guði! – Tey allarflestu!!
Nei tú, gev mær orðini hjá Guði rein og bein, og bið endatíðar pengagrísin venda um, einki annað. Guðs orð hevur EINKIÐSUMHELST við stíl og popularitet at gera.
Altso, er hetta eitt Judasar-ættarlið, vit liva í?
Og fólk skilur meir enn tú heldur.
Tann, sum leitar, hann finnur.
Banningin við Dynamic Equivalency, v/ D.A. Waite:


text:
Ein av manningini funnin deyður
Kinesisk bjargingarlið hava bjargað einum óeyðmerktum líki, sum verður hildið at hoyra til 32 mans stóru manningina á tangaskipinum Sanchi, sum brennir á triðja samdøgri. Eiturroykur darvar bjargingararbeiðnum og myndugleikarnir bera ótta fyri eini spreinging.
Umleið tíggju skip og fleiri fiskifør hava luttikið í leitingini eftir teimum 32 saknaðu í einum bjargingarátaki, ið verður darvað av eiturroyki, sum breiðir seg frá brennandi skipinum, upplýsir Shanghai Maritime Bureau, sambært fleiri miðlum.
Manningin á tangaskipinum undir Panamaflaggi taldi 30 iranar og tveir mans úr Bangladesh. Skipið stoytti leygarkvøldið saman við turrfarmaskipinum CF Crystal og eldur kyknaði umborð.
Ein talsmaður fyri kinesiska uttanríkisráðið upplýsti í gjár, at bjargingarlið høvdu bjargað líkinum av einum persóni, men viðkomandi er enn ikki eyðmerktur.
Kina hevur sent umhvørvisskip á vanlukkustaðið í eysturkinesiska havinum út fyri Shanghai til tess at fyribyrgja eini umhvørvisvanlukku.
Arbeiðið at forða lekandi oljuni at breiða seg verður ikki lættari av, at talan er um eina lætta og ólitta olju, sum samstundis er sera eitrandi og spreingilig enn vanlig ráolja, skrivar BBC.
Myndugleikarnir stúra fyri eini spreinging umborð á skipinum og at tað søkkur. Um so verður, fer tað at elva til eina umfatandi umhvørvisvanlukku.
Kelda: maritimedanmark.dk


text:
Rókur Trygvason vann heilt óvæntað 50 metur frí, har hann vann á teimum gomlu svimjarnum Avla Hjelm og sprint speciallistinum Róland Toftum og kann hann nú kallað seg skjótasta svimjara í Føroyum á langgeil.
Fantastiska flott klára Rókur Trygvason, sum altíð hevur havt bringu sum sína sergrein, men nú hevur tikið kappingina upp í frísvimjing við teimum heilt stóru.
Í innleiðandi vann Rókur á hinum gamla gubbanum Óli Mortensen, men Óli stillaði ikki upp til finaluna, eg veit ikki hví hann ikki gjørdi tað, men nú eigur so Ægir skjótasta svimjara í Føroyum á langgeil.
SáH


text:
Visit Norðoy hevur í dag almannakunngjørt ein nýggjan faldara við 18 ítøkiligum upplivingum til ferðafólk í summar Gongutúrar, rundvísing og ølsmakking á Føroya Bjór, mentanarligur seinnapartur í Spaniastovu, familjutúrur til Svínoyar, leiga av árabátum, túrar við seglskipinum Draganum ella skjóttgangandi Rib-báti, havsvimjing og heitur pottur í Hvannasundi, heimablídni og møguleiki at koma tætt at kvæðunum. Les meira…
Fløsku og blikk innsavning hjá Ægir nú mándadagin kl. 18.00
Vit í Ægir fara at samla fløskur í Klaksvík fyri at fáa pening til felagið. Hava tit fløskur at lata okkum, so hevði tað verið gott at tit góvu Ægir tær. Vit koma at avheinta fløskur mánadagin tann 04.06. 2018 eftir kl. 18.00. Vit taka øll sløg av fløskum og blikkum. Tit eru eisin vælkomin Les meira…
Føroya Tele er nú góðkent Apple verkstað
Fyrst varð +298 góðkent sum landakota hjá Apple, og nú hevur miðvísa og áhaldandi arbeiðið við Apple aftur givið úrslit. Føroya Tele er nú góðkent Apple verkstað. Føroya Tele víðkar enn einaferð um samstarvið við Apple og kann nú rópa seg ein “Apple Authorised Service Provider”, og soleiðis fevnir virkisøkið hjá Føroya Tele nú eisini Les meira…
Gongutúrur á Kunoyarfjall á Norðoyastevnu
Norðoyastevnutúrurin hjá Norðoya gongufelag verður í ár niðan á Kunoyarfjall. Gongufelagið skipar javnan fyri gongutúrum kring landið, og í samband við ársins norðoyastevnu gongur leiðin niðan á Kunoyarfjall. Túrurin verður eftir ætlan eitt kvøld í norðoyastevnuvikuni ella á sjálvari norðoyastevnu og farið verður niðan á Kunoyarfjall og Galvskorafjall. Túrurin verður fyriskipaður eftir veðrinum komandi dagarnar, Les meira…
Fíggjarligt frípláss: Her eru umsóknarfreistirnar
Foreldur, ið lúka ásettu treytirnar, kunnu søkja um fíggjarligt frípláss á kommunalu dagstovnunum og í dagrøktaskipanini. Treytin fyri fríplássi fylgir útrokningartalvu frá Almannaráðnum, sum verður dagførd árliga. Umsóknin um frípláss skal endurnýggjast hvørt ár við nýggjari umsókn, og freistin fyri endurnýggjan er 1. juli. Nýggjar umsóknir um frípláss skulu fyllast út og sendast kommununi í Les meira…
Torkil Møkøre ikki til at líta á
Enn einaferð er Ægir koyrt í bakgrundina og enn einaferð er tað leiðarin í Klaksvíkar Svimjihøll, sum stendur aftanfyri beistagerðirnar ímóti okkara stolta svimjifelag. Undirritaði var í oktober – november 2017 á fund við Torkil Mørkøre og ein Byggifrøðing hjá Klaksvíkar Kommunu og tá avgjørdi vit at felagshølini hjá Ægir skuldi flytast frá vælveruøkinum og Les meira…
Tað loysir seg at siga sína meining
Endiliga vaknaði Klaksvíkar Kommuna og er byrjað at fáa skil á óskilinum við vegakervinum í býnum. Undirritaði hevur skrivað hópin av greinum og koyrt hópin av filmsklippum á Facebook av hvussu vánaligir vegirnir eru í Klaksvík, Norðhavnini, Stongunum og á Strond. Klaksvíkar Kommuna hevur nú asfaltera á Stongunum og omankoyringina til Norðhavnina og nú er Les meira…
REKUR KRINGVARPIÐ PARTAPOLITIKK?
Á heimasíðuni kringvarpsins liggur eitt subjektivt videoklipp kryddað við politiskum sjónarmiðnum, sum hóska til sitandi samgongu. Hetta stríðir ímóti tí politiska óheftni, sum ein almennur tíðindastovnur eigur at hava í sínum tíðindaflutningi og sendingum – – – Í videoklippinum verður greitt frá um ætlanir hjá samgonguni um eina sonevnda ”stjórnarskipan” fyri Føroyar. Okkurt slag av Les meira…
Fiskimaðurin niður á 400.000 í inntøku.
Nú er alt vent á høvdið. Landsstýrismaðurin, sum við lóggávu skuldi frítaka fiskimenn fyri at gjalda fyri uppboðssøluna, gevur nú reiðarunum skuldina fyri, at manningarnar fáa stóran lønarmiss. Provokatión rópar landsstýrismaðurin tað. Teir øsa manningarnar, sigur hann. Ógvusligi lønarniðurskurðurin hjá fiskimonnum órógvar ikki landsstýrismannin. “Tað er óneyðugt at fáa stríð um”, sum hann málber seg. Les meira…
Sjóvinnuforum
Sjóvinnuforum fyri sjófólk Endamálið er at savna sjófólk, har viðkomandi mál innan sjóvinnuna verða umrødd. Nógvir møguleikar og eisini forðingar fyri sjófólk í dag. Sera stórur tørvur er hjá sjófólki at dagførast og at blíva kunnað um ymisk viðurskifti, millum annað digitalisering av vinnubrøvum, trygd og førleikamenning. Til dømis hava fleiri sjófólk trupuleikar at fylgja Les meira…


text:
- Tíðindi, mentan og ítróttur
Nýskipanin: Jónleif vil eisini hava broytingar
Tak niður
Bjarni Hammer og Kristin Michelsen úr Javnaðarflokkinum standa ikki við semjuna, sum samgongan saman við Sonju Jógvansdóttir gjørdu í august um at nýskipa fiskivinnuna.
Og nú ger Jónleif Johannesen, eisini úr Javnaðarflokkinum, greitt, at hann vil hava Vinnunevndina at umhugsa at broyta uppskotið, tí ávísar kvotur minka næsta ár.
Sostatt er unditøkan fyri nyskipanini, sum hon nú sær út, tódnað niður í 14.
Aksel V. Johannesen, løgmaður, hevur boðað til samgongufundar í morgin klokkan 9 um politisku støðuna.
Hoyr Jónleif greiða frá óvissu síni í innslagnum omanfyri.
Sí eisini


text:
Magnus Rasmussen spyr um mál- og mentanarundirvísing fyri útlendingar
Mentanarpolitikkur -
Magnus Rasmussen fer á tingfundinum mikudagin 18. apríl at seta ein munnligan fyrispurning til Rigmor Dam, landsstýriskvinnu í mentamálum
Viðvíkjandi mál- og mentanarundirvísing fyri útlendingar:
1. Hvørjar ætlanir hevur landsstýriskvinnan við mál- og mentanarundirvísing fyri útlendingar í Føroyum?
Magnus Rasmussen, løgtingsmaður fyri Sambandsflokkin, sigur í sínum viðmerkinginum til fyrispurningin, at seinastu árini eru nógvir útlendingar fluttir til Føroya at búgva og nógvir av hesum hava ikki norðurlendskan ríkisborgararætt og hava hesir tí serliga stórar avbjóðingar við føroyska málinum og føroysku mentanini.
Hagtølini hjá Útlendingastovuni vísa, at í 2017 fingu 61 fólk, sum ikki hava norðurlendskan ríkisborgararætt uppihaldsloyvi í Føroyum, og tølini hava verið støðug seinastu fimm árini. Tølini eru ikki uppgivin eftir kyni, men tað er greitt, at flestu uppihaldsloyvini verða givin kvinnum úr Fjareystri og Afrika.
At enda sigur løgtingsmaðurin, at sum støðan er í dag, so er tað ymiskt frá kommunu til kommunu, hvat gjørt verður á økinum. Onkur kommuna ger einki, nakrar gera eitt sindur við tað, meðan so uppaftur aðrar gera nógv burturúr. Tað má metast at vera óheppið og heldur ikki rætt, at tað skal vera ymiskt, hvat verður gjørt burturúr mál- og mentanarundirvísing í Føroyum, alt eftir hvar í landinum viðkomandi er búsettur.
Tí er viðkomandi at fáa at vita, hvørjar ætlanir landsstýriskvinnan hevur á økinum mál- og mentanarundirvísing fyri útlendingar.
Sambandsflokkurin
RN


text:
Fiskapeptidir - verja mannaættarinnar móti lívshóttandi smáverum
Fiskar framleiða ymisk lívvirkin peptid, ið kunnu týna bakteriur, soppar, fleiri sløg av virus eins og sníkar ella parasittar.
Smáverutýnandi fiskapeptidir funnin
Hesi smáverutýnandi náttúrligu evni eru funnin í ellivta tíma, tí talið av margdrøggmótstøðuførum og sjúkuelvandi bakterium veksur alsamt, og vit menniskju standa meiri og minni hjálparleys yvir fyri hesum máttmiklu og mannvándu smáverum.
Fiskar hava sterka immunskipan
Fiskar liva í ymiskum vistfrøðiligum umhvørvum og eru tí í vanda fyri at verða smittaðir við alskyns sjúkuelvandi bakterium, virussløgum, soppum og sníkum ella parasittum. Teir hava tí í milliónir av árum ment eitt sterkt órininkervi, sum virkar skjótt og væl. Ein týðandi partur av hesi verjuskipan tykist vera antimikrobiskar peptidir. Fleiri djór og plantur eru áður kannaði, men fiskur er lutfalsliga nýliga vorðin rannsakaður fyri smáverutýnandi peptidir. Ein bólkur av slíkum antimikrobiskum peptidum, ið er evnafrøðiliga kannaður uttanlands, kallast piscidinir.
Álvarslig bakteriuhóttan
Økingin av ymsum sløgum av drepandi margdrøgg mótstøðuførum bakterium bara veksur. »Tað er heilt óhugnaligt, hvussu skjótt bakteriur gerast mótstøðuførar móti antibiotika« sigur Dr. Danilo Lo Fo Wong, ið er royndur ráðgevi hjá WHO (World Health Organization). Hesar umfata ymisk sløg av salmonella steyr-bakterium, tuberklabasillum og E. coli bakterium. Hóttanin er so stór, at bretski heilsustjórin, Dame Sally Davies, fleiri ferðir hevur greitt limunum í bretska parlamentinum frá, at bakteriu-hóttanin má skrásetast á landsins tjóðarlista við borgaraundantaksstøðum.
Les grein hjá Hóraldi Joensen, lektari á Náttúruvísindadeildini, sum hevur staðið í Vikuskiftisblaðnum:
Fiskapeptidir verja mannaættarinnar móti lívshóttandi smáverum
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Í farnu viku vóru umboð fyri leiðararáðið hjá Føroya Pedagogfelag á ráðstevnu í Keypmannahavn um “den styrkede pædagogiske læreplan”. Barna- og Socialministeriet skipaðu fyri fakdegi við endamálinum at miðla og geva íblástur úr nýggju eftirmettu donsku námsfrøðiligu læruætlanini til praktiskt arbeiði á stovnum. Fyrsta læruætlanin kom út í 2004, og nú var tíðin búgvin at eftirmeta.
Danska læruætlanin er galdandi við lóg í Danmark. Í Føroyum hava vit ikki lóg á hesum øki, men Mentamálaráðið hevur útgivið líknandi námsfrøðilig stevnumið út í faldara, tillagað føroyskum viðurskiftum, sum á fleiri hættir minnir um tey donsku. Føroysku myndugleikarnir eftirmeta tó ikki námsætlanir her á landi. Pedagogfelagið metti tað verða viðkomandi at senda føroysk umboð á rástevnuna at fáa íblástur til økið í Føroyum.
Á ráðstevnuni varð millum annað sjóneyka sett á fyrstu 1000 dagarnar hjá børnum á stovni. Gransking hevur víst hvussu týdningarmikið tað er at tryggja børnum góð kor fyrstu trý árini, um tey skulu blíva vælvirkandi samfelagsborgarar, og hvønn týdning tað hevur at fokusera uppá lívið hjá stovnsbørnum har tey eru, heldur enn at hugsa í fyrireikandi menning til skúlagongd.
Ein annar av høvuðsboðskapunum á ráðstevnuni var, at ístaðin fyri í stóran mun at skjalfesta virksemi, so heldur skapa eitt fakligt reflekterandi forum á stovnum. Nógv tíð kann fara við at skjalfesta virksemi yvirfyri myndugleikum og øðrum áhugapørtum. Ístaðin skulu stovnar menna sínar egnu fakligu eftirmetingarskipanir, har góðskan av ymsa virkseminum verður eftirmett. Tað kann so verða viðvirkandi til at skapa eina fakliga eftirmetingarmentan á økinum.
At styrkja barnafelagsskapin, heldur enn at fokusera uppá menning av hvørjum einkulta barni, at síggja týdningin í rutinum og sjálvum spælinum hjá børnum, og annars menna betri foreldrasamstarv, vóru onnur fokusøki, sum vóru frammi á ráðstevnuni.
Ráðstevnan var sera áhugaverd fyri leiðararáðsluttakararnar, og vónin er eisini, at íblásturin kann gerast partur av framløgu á fakligum degi fyri dagstovnaleiðarar einaferð í heyst. Um ynskir eru um at hoyra meira um ráðstevnuna, so er endiliga at seta seg í samband við leiðararáðið.
Les meira um læruætlanina her:
http://socialministeriet.dk/media/18433/master-for-en-styrket-paedagoiske-laereplan.pdf
Les meira um føroysku stevnumiðini fyri føroyskar dagstovnar her:
http://www.mmr.fo/fo/arbeidsoki/utbugving-og-gransking/dagstovnar/namsfrodilig-stevnumid/


text:
Ebba farin – varðin stendur eftir
Lukkan er ikki tað vit droyma um, lukkan er ikki náttin, hana vit minnast, lukkan er ikki í okkara longsulskvæði.
Ebba Hentze, rithøvundur og týðari, er ikki millum okkum meira. Við henni er enn eitt umboð fyri tey, sum settu bókmentaliga kós mitt í 20. øld farin. Og Ebba hevur sett síni spor. Sjálv hitti eg Ebbu, tá eg var eini ellivu ára gomul og ferðaðist í Hvalba. Hon skuldi koma at vitja, og øll í húsinum vóru spent og gjørdu sítt ítasta at fyrireika vitjanina. Hvussu vitjanin spældi av, minnist eg ikki, bara vónina um vitjanina. Tá ið vit vóru nøkur ung, sum gjørdu tíðarritið Brá, fylgdi Ebba væl við. Vit báðar sótu eina tíð saman í nevndini fyri M. A. Jacobsens virðislønirnar, og tað var altíð forvitnisligt at hoyra tað, sum hon hevði at siga. Eina tíð var eg ein av telefonvinkonum Ebbu. Hon ringdi, tí hon hevði okkurt at siga mær um eina bók, eina yrking ella eitt ummæli. Ella hon vildi vita, hvussu gekst dóttur míni. Hendan áhugan at eygleiða børn hevði hon vist frá ungum árum, haldi eg. Eitt, sum hevur fest seg í huga mín er, at hon mintist meg sum smágentu umborð á Tjaldrinum saman við foreldrunum. Hon lýsti okkum so vakurt og hjartanemandi, at eg hómaði í orðum hennara onkran sakn í henni sjálvari. Tí numu boðini um andlát Ebbu eyka við meg hendan morgunin á fimmti ára hátíðardegi Fróðskaparsetursins.
Ebba var ættleidd, vaks upp á Tvøroyri, tók studentsprógv í Keypmannahavn í 1950 og las síðani mál og bókmentir. Hon arbeiddi í Svøríki saman við Sonju Carlberg, ið eisini var týðari. Ebba yrkti og fekk fyrstu yrkingar sínar á prent í danska tíðarritinum Hvedekorn í apríl 1963. Hon arbeiddi á Politiken, var forlagsráðgevi og skrivaði stuttsøgur til Politikens Magasin. Ebba flutti aftur til Føroya í 1970-árunum og vann virðing millum rithøvundar og intellektuell.
Ebba var egin, hon hevði sterkar meiningar, sum hon ikki fírdi fyri at siga bart út. Hon var ikki altíð væl foreint við seg sjálva, lagnu sína og ei heldur við medmenniskju síni. Summi stygdi hon burtur, onnur leitaðu aftur um tann avgjørda yvirflatan og royndu at styðja hana so mikið, sum tey sluppu.
Týdningur hennara sum týðari kann ikki yvirmetast. Hon týddi hópin av bókum til danskt úr enskum, týskum og svenskum, men týðingar hennara úr føroyskum til danskt hevur havt ómetaligan týdning fyri útbreiðsluna av føroyskum bókmentum uttanlands. Hon týddi Líkasum eftir Róa Patursson, so hon kundi verða nominerað og fáa Norðurlendsku bókmentavirðislønina í 1986. Jóanes Nielsen gjørdist kendur og væl umtóktur í Danmark takkað veri týðingar Ebbu av yrkingaúrvalinum Saltet i dampende middagsgryder, skaldsøguni Gummistøvler er de eneste tempelsøjler vi ejer på Færøerne og yrkingasøvnunum Kirkerne på havets bund og Sting. Eftir Hanus Andreassen týddi hon eitt stuttsøguúrval, sum fekk heitið Med Edgar Allan Poe i Solhavn. Somuleiðis týddi hon Heðin Brú, Jens Paula Heinesen, Jógvan Isaksen og Oddvør Johansen, soleiðis at bøkur teirra vórðu týddar víðari til onnur mál.
Ebba týddi eisini til føroyskt, og tí hava vit eitt nú yrkingar á føroyskum eftir finnlands-svensku Edith Södergran, sum av mongum verður mett at vera fyrsti veruligi modernisturin í norðurlendskum bókmentum.
Ebba ríkaði eisini føroyskar bókmentir við stuttsøgum og yrkingum. Tann kendasta er ”Kata, ein seinkaður nekrologur” frá 1985, sum lýsir korini hjá kvinnu, sum vildi útbúgva seg og mennast intellektuelt, men noyddist at gevast fyri at ansa yngri systkjum, tá ið mamman var deyð. Stuttsøgan “Juli” er beinrakin lýsing av tí, sum happing ger við eitt barn. Ebba skrivaði tvær bøkur um Antoniu, Antonia og Morgunstjørnan, Antonia mitt í verðini (1982), ið lýsa lív og tankar hjá eini gentu, sum við foreldrum sínum flytur út á eina oyggj at búgva. Mamman eigur meg (1983) byggir á søgnina um fjóskonuna og Snæbjørn. Mia, skúlagenta í Havn (1987) og Gulleygað fara báðar fram í Havn og eru kanska tær best umtóktu av bókum hennara. Eyðkent í hesum bókum er, at tær taka barnið í álvara, tala til tað á jøvnum føti sum við øll onnur. Ebbu dámdi heldur ikki, at bøkurnar vórðu skírdar barnabøkur, tær vóru bøkur rætt og slætt, bókmentir.
Tá hon í 2006 fekk mentanarvirðisløn M. A. Jacobsens í 2006 var tað við hesi grundgeving:
Alla sína tíð hevur hon livað við bókum og skaldskapi. Hon er ein tann royndasti metarin av bókmentum, vit eiga, og hevur dugað, djørv og beinrakin, at sagt sína hugsan. Sum rithøvundur hevur Ebba verið nýskapandi, men tað er sum týðari av okkara skaldskapi í onnur mál, hon hevur havt sín heilt serstaka týdning. Meira enn nakar annar hevur hon skapað føroyskum bókmentum og føroyskum rithøvundum eitt beinleiðis samband út í ein størri og víðari heim.
Ebba fekk eisini stóru Mentanarvirðisløn landsins í 2008, virðisløn frá Mentamálaráðnum í 2001 og frá 2013 fekk hon árligu Sømdargávu landsins. Í 1984 fekk hon Barnabókavirðisløn Tórshavnar Kommunu, og frá Dansk Forfatterforening fekk hon Drassows Hæderslegat í 1992.
Lukkan er nakað, sum vit aldrin ynsktu,
lukkan er nakað, sum er okkum torskilt,
lukkan er krossur sum varð reistur fyri øllum.
Edith Södergran í týðing Ebbu.
Vit minnast Ebbu við takksemi.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Navn: Múli 2
Skrásetingar nr.: FR10101
Folaður: 24. apríl 2010
Deyður: 8. januar 2014
Kyn: Greðingur
Litur: Brúnur
- Hevur litgenini E- Aa toto
Stongmát: ?
Sinnalag: Eitt sindur varin, men annars fittur og forvitin.
Fortíð: Hann varð folaður í Djúpadali hjá Tórstein Holm.
Uml. heystið 2013 varð hann seldur til Onnu Djurhuus í Tórshavn.
19. des. 2014 varnaðust tey, at eitthvørt var áfatt við Múla, tí hann stóð ótryggur á bakbeinunum. Hann varð fluttur til eitt fjós, har djóralækni ikki kundi staðfesta nakað brot ella tekin til snuddir og tí vónaðu tey, at hann fór at batna.
So varð tíverri ikki, og aftan á eina viku legði Múli seg niður og megnaði ikki at reisa seg aftur.
Hóast hann át og drakk og fekk ymiska viðgerð frá djóralæknanum, bara versnaði støðan, so hann at enda als ikki fekk brúkt bakbeinini.
Tí varð tann tunga avgerðin tikin í samráð við djóralækna um at avlíva hann.
Avkom:
Eingin


text:
Fyrispurningur eftir Tingskipanini § 52a
Fyrispurningur um summartíð, settur løgmanni, Aksel V Johannesen, (at svara skrivliga eftir TS § 52a)
1. Hvørjir eru fyrimunirnir við at hava ‘summartíð’ í Føroyum?
2. Hvørjir eru vansarnir?
3. Hvør er orkusparingin við ‘summartíðini’?
4. Eru ætlanir um at endurskoða skipanina við ‘summartíð’?
Nú vit nýliga hava flutt klokkurnar aftur til ‘vanliga’ tíð hevur árliga kjakið um ‘summartíðina’ aftur tikið seg upp. Summartíð varð upprunaliga ætlað at tryggja fólki dagsljós. Við at byrja ein tíma fyrr til arbeiðis og í skúla, hava fólk frí ein tíma ‘fyrr’ og sostatt meira frítíð í dagsljósi. Tá summartíðin av fyrstan tíð varð innførd í fleiri europeiskum londum, var orsøkin tó sparing. Tankin var, at tað spardi orku at útnýtta dagsljósið betur.
Ikki øll londini, vit vanliga samanbera okkum við, hava summartíð. Ísland hevur til dømis ikki hesa skipan. Ført hevur verið fram, at londini, ið liggja so norðarlaga, ikki fáa so stóra nýttu av summartíðini.
Í løgtingslóg um summartíð (66/1980) verður heimilað landsstýrinum at áseta í kunngerð, at samdøgrið byrjar ein tíma fyrr, í mun til vanliga tíðarrokning. Við kunngerð nr. 87 frá 29. august 2016, hevur Løgmaður lýst tíðarskeiðini fyri summartíðina fyri 2017, 2018, 2019, 2020 og 2021. Sostatt er líkt til, at ætlanin er at halda á við summartíðini. Tað er tí áhugavert at fáa lýst, hvørjir fyrimunir og vansar eru við ‘summartíð’ í Føroyum.
Á Løgtingi, tann 31. oktober 2017
Katrin Kallsberg


text:
Flogbóltur, steypakappingin: 5 dystir um vikuskiftið
ítróttur08-12-2017 - 13:24 - Jóanis Nielsen
Meistaradeild kvinnur:
3 dystir eru um vikuskiftið hjá kvinnunum. Í bólki I skal Ternan spæla sín fyrsta steypadyst í ár – hann verður ímóti TB, sum seinasta vikuskiftið tapti 3-2 ímóti Drátti. Dysturin verður á Toftum leygardagin klokkan 13,15.
Toppdystur:
Hin dysturin í bólki I er ímillum SÍ og Drátt, og er hetta toppdystur í bólkinum. SÍ liggur í løtuni á odda við 3 stigum, meðan Dráttur hevur 2 stig. Vinnarin av hesum dystinum, hevur tryggjað sær eitt gott grundarlag fyri at vinna bólkin.
Ikki minni spennandi verður dysturin í bólki II, tí har møtast tvey tey fremstu liðini í kvinnukappingini í ár – Fleyr og Mjølnir.
Vinnur Mjølnir dystin, hava tær tryggja sær 1. plássið í bólkinum, og so verður komandi vikuskiftið avgerðandi fyri Fleyr og KÍF, um hvør teirra kemur víðari í bólkinum saman við Mjølni. Vinnur Fleyr um vikuskiftið, er alt opið í bólkinum enn eina viku.
Dysturin millum Fleyr og Mjølnir verður í Gundadalshøllini leygardagin klokkan 13,00.
Meistaradeild menn:
Hjá monnunum verður ein dystur í hvørjum bólki. Í bólki I møtast TB og Fleyr a í Trongisvági klokkan 14,30 sunnudagin, og hin dysturin verður ímillum SÍ a og Fleyr b í Sørvági sunnudagin klokkan 15,00 í Sørvági.
Í bólki I liggur Mjølnir á odda, meðan ÍF liggur á odda í bólki II.
Støðurnar eru at síggja áwww.fbf.fo


text:
Eitt óvanliga stórt tal av ísfjøllum órógvar í løtuni siglingarruturnar í Norðuratlantshavinum. Hetta noyðir skip at sigla umvegir til tess at sleppa undan vanda. Ísfjøll eru enntá sædd uttan fyri umráðið fyri ísávaring hjá US Coast Guard, sum tí heitir
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard


text:
Orð: Emilie Thorup
Lag: Johannes Beck
Týtt: Victor Danielsen
1. Tær leingist mót lukku – men hvar er hon, hvar!
Her ræður bert saknur og sorg;
nei, sælur er tann, sum er Jesusi nær
og fann við hans kross sína borg!
2. Tú leitar um gleði – hvar er hon tann dag,
tá sorgin teg rakar og neyð!
Nei, glað er tann sál, sum seg lítur á tað:
Guds Sonur bar dóm mín og deyð!
3. Tú vónar á frið, men hann finst ikki her,
bert lógokið tyngir teg hart;
hin einasta frið, sum í heiminum er,
við Golgatakrossin tú fært.
4. Tú ræðist at trúgva, at velja Guds veg,
tú heldur, tú standa ei kann;
tú gloymir, at Jesus vann alt fyri teg,
og halda tær uppi skal hann.
5. So tak tá mót honum, og tá fært tú alt,
úr storminum stýr inn í havn!
Tín synd er út strikað, hann skuldina galt,
tín friður er Jesusar navn.


text:
Verksmiðjutrolarin er bygdur í 1985. Skipið varð bygt til Grønlands, og fekk navnið Qipoqqaq, sum tað hevði í 10 ár.
Seinni skifti navnið eigarar og navn, og fekk navnið Polar Nanoq. Hetta navnið hevði skipið so fram til 2001 tá ið skipið varð keypt til Føroyar.
Tað var eisini JFK, sum keypti skipið til Føroyar, sum fekk navnið Fuglberg. Fuglberg var tá ein av fýra stórum trolarum, sum JFK átti. Hinir vóru Sjúrðarberg, Sundaberg og Skálaberg. Hetta talið lækkaði tó aftur seinni tá ið JFK seldi bæði Sjúrðarberg og Fuglberg.
Fuglberg fekk nú aftur heimstað í Grønlandi, og aftur navnið Polar Nanoq. Skipið var tá heimahoyrandi í Føroyum í eitt ár.
Í 2005 skiftir skipið aftur navn, og hesaferð fær tað navnið Salleq, og aftur í 2007 tá ið skipið fær navnið Haki.
Í 2013 verður skipið aftur skrásett í føroyska flotanum.
Tað er tá aftur JFK, sum skrásetur skipið í Klaksvík, eftir at reiðaríið hevði selt bæði Sundaberg og Skálaberg av landinum.
Sundaberg varð seldur til Russlands, og Skálaberg fór til Argentina, har tað hevði heimstað í eitt stutt skifti áðrenn tað varð selt til Íslands. Skipið er nú heimahoyrandi í Grønlandi, men eigararnir eru íslendskir.
Savnsmynd (Mynd: Kiran Jóanesarson)
Seinastu fimm árini hevur Sjúrðarberg verið annar trolarin hjá JFK í Barentshavinum. Sjúrðaerberg hevur avhøvdað og fryst veiðuna umborð, sum eisini verður rópt rundtfryst, og Gadus, sum er størri trolarin hjá reiðarínum, hevur framleið veiðuna til flak.
Sjúrðarberg, sum hevur havt nógv góð ár á baki, skal nú skrásetast í Russlandi, og spennandi verður at vita, hvat nýggja navnið verður.
Sí eisini: Video: So fór Sjúrðarberg
Les eisini: Sjúrðarberg seldur - manningin uppsøgd


text:
Handilsboom: Størsti bingjuvøkstur í 6 ár
Mált eftir virkseminum í heimsins bingjuhavnum eru framtíðarútlitini góð hjá heimsins bingjureiðaríum. Gjøgnumrákið av bingjum hækkaði við 7,7 pst. í 3. ársfjórðingi, sum sambært Alphaliner er størsti vøksturin síðani 2011.
Kanningin hjá Alphaliner umfatar meira enn 200 havnir, sum standa fyri meira enn 75 pst. av heims bingjunøgdini, og vísir hækkingar í flutningsgjøldunum, sum eru hægri enn í teimum báðum undanfarnu ársfjórðingunum, sum lendu á ávikavist 7,4 pst. og 5,8 pst.
Fyri alt árið 2017 hevur Alphaliner hækkað vakstrarmeting sína til 6,4 pst.
Allir heimspartar hava havt vøkstur samanborið við somu tíð í fjør við Latínamerika á odda við einum vakstrargjaldi upp á 10 pst. í triðja ársfjórðingi. Mexico hevði næststørsta vøksturin í økinum upp á 15,2 pst. í tíðarskeiðnum, meðan Panama hevði eina framgongd upp á 11,1 pct.
Kelda: World Maritime News


text:
Fyri fyrstu ferð verður nú skipað fyri felags norðurlendskari ráðstevnu um millum annað burdardygga námsfrøði. Á ráðstevnuni, sum verður í Oslo í november, fara fólk úr øllum norðurlondum at siga sína hugsan, og úr Føroyum er tað Birita Arge sum fer at luttaka.
- Ráðstevnan hevur fleiri endamál. Vit ynskja at styrkja relatiónirnar ímillum okkara lond og vit ynskja at bjóða til deiling av teori og praksis tvørtur um landamørk, sigur Birita Arge.
Evnið á ráðstevnuni er burðadygg námsfrøði og høvuðsorð eru etikk, estetikk og økologi.
Um tú veitst okkurt, sum VP ikki veit - skriva so til vp@vp.fo


text:
Fyrsta FM-stevnan er farin aftur um bak, og Róðrarfelagið Knørrur kom væl frá starti. Genturnar á Tambar og menninir á Orminum Langa vunnu gull, og dreingirnir og kvinnurnar á Jallinum vunnu bronsu í góðari kapping um fyrsta plássið. Við hesum vunnu allir bláir fm-bátar heiðursmerki.
Barnamanningarnar vóru eisini nøgdar við síni úrslit, hóast tað ikki bleiv til heiðursmerkir. Genturnar vóru við fyri fyrstu ferð, og hóast aftastar vóru tær væl nøgdar og glaðar at sleppa at royna stevnuspenningin, og dreingirnir endaðu mitt í feltinum og vóru eisini væl nøgdir við sítt avrik.
Vit takka fyriskiparum og kappingarneytum fyri eina fína stevnu. Síggjast næstu ferð.


text:
Orð: Nils Jacob Laache
Týtt: Petur Jacob Sigvardsen
Viðmerking: Týddur 19. oktober 1971 á Tórshavnar Sjómansheimi.
1. O, stóð eg bert á himnagrund
sloppin úr vesalum tjaldi,
sá eg bert straks ta sælu stund,
tá annan búna eg valdi!
Ónýtt tá verða stavur, svørð,
pálmarnir prýða nýggja jørð.
O, hagar langtan mín stendur.
2. Syndin meg nívir tung og svár,
Sátan við listum meg tekur;
verðin í dag er sum í gjár,
freistar, á trongd hon meg rekur.
Kuldin í sál seg trokar inn,
tíðin hon eitrar alt mítt sinn,
hóttir at ræna mær lívið.
3. O, tú Guðs Ísraels fedraheim,
er tað tó langt heim til landa?
Drálar tú langtandi eftir teim,
sum uttanfyri enn standa?
Beri eg ikki hóming av?
Jú, men tað dimma deyðans hav
skýlið um staðin enn setur.
4. Var eg har heima, míni við,
sameind í vinanna heri!
Slapp eg bert inn um borgarlið,
sál mín tá glað hevði verið.
Frælsur og fríur um ævir tá,
sorg, sút og stríð mær vikin frá;
har eigur gleðin alt valdið.
5. Ja, eg vil renna hetta skeið,
sigursins kransur er falur,
hart stendur stríðið, gevst tó ei,
bjart glógvar gleðinnar salur.
Hvørt so enn verður stríðið mítt,
einki eg vildi við tað býtt.
Krúnuna ei eg vil missa!


text:
Tveir nýggir biologar
Útbreiðslumynstrið hjá summum av fiskasløgunum undir Føroyum er broytt seinastu árini. Helst er tað tann hækkandi hitiní sjónum, sum er orsøkin til hetta fyribrigdið.
Hetta kann lesast í einari nýggjari ritgerð, sum Hannipoula Olsen og Helgu Báru Mohr Vang júst hava latið úr hondum í samband við teirra bacherlorútbúgving í lívfrøði á Náttúruvísindadeildini á Fróðskaparsetrinum. Heitið á ritgerðini er:
“Effects of marine climate on the spatial distribution of fish species on the Faroe Shelf”
og snýr seg um, hvørja ávirkan broytingarnar í havumhvørvinum hava á útbreiðsluna av fiski á føroyska landgrunninum.
SJÓGVURIN GERST HEITARI
Hesi seinastu árini er sjógvurin í Norðuratlantshavinum vorðin alsamt heitari. Hitamátingar av sjónum við Oyrargjógv vísa, at í 1993 var miðalhitin fyri alt árið 7,4º C, men í 2003 var hitin hækkaður 1,4º C, upp til 8,8º C. Eftir hetta lækkaði hitin aftur, og í 2008 var hann 8,4ºC. Eisini í Norðsjónum er sjógvurin vorðin heitari. Árini 1977 til 2001 hækkaði miðalhitin í Norðsjónum 1,05ºC.
FISKURIN FLÝGGJAR UNDAN HITANUM
Tá sjógvurin gerst heitari, broytast livilíkindini hjá fiski og tað ávirkar útbreiðslumynstrið. Tey fiskasløg, sum trívast í heitari sjógvi, kunnu flyta seg norðureftir, tí livilíkindini í hesum økinum nú eru vorðin betur. Hjá teimum fiskasløgunum, sum liva í kaldari sjógvi, versna livilíkindini. Hesi kunnu flýggja undan hitanum, antin við at flyta seg longur norður, ella fara á djypri vatn, har sjógvurin er kaldari.
Kanningar av fiski í Norðsjónum vísa, at sjálvur kjarnin í útbreiðsluøkinum hjá nærum 2/3 av fiskasløgunum í Norðsjónum hevur flutt seg. Í flestu førum hava fiskasløgini flutt seg longur norður, men tað eru eisini tey, sum hava flutt seg suðureftir, og onkur teirra standa djypri í dag enn fyri 25 árum síðani.
HVUSSU ER STØÐAN UNDIR FØROYUM?
Men hvussu er støðan undir Føroyum: Er útbreiðslumynstrið hjá fiski eisini broytt um okkara leiðir? Hetta vildu Hannipoula og Helga Bára finna út av. Tað ber til at staðfesta hetta við at kanna úrslitini frá yvirlitstrolingini hjá Magnusi Heinasyni.
Tvær ferðir um árið ger Magnus Heinason yvirlitstrolingar á Landgrunninum. Hesar kanningar eru ein týðandi partur av grundarlagnum, tá stovnsmetingar skulu gerast av fiskastovnunum undir Føroyum. Um várið verða 100 trolstøðir tiknar, og um heystið, 200 støðir. Tá trolið er komið á dekkið, verður veiðan skild í fiskasløg og gjørt verður upp, hvussu nógv er fingið av hvørjum slagi, bæði í vekt og í tali fyri hvørja einstaka støð. Tá somu støðirnar verða tiknar á hvørjum ári, ber til, at samanbera og síggja um fiskurin hevur flutt seg. Árini 1994 til 2008 vóru tilsamans 4.076 trolstøðir tiknar á føroyska landgrunninum, 1.478 um várið og 2.598 um heystið.
TOSKUR OG KONGAFISKUR FLUTT SEG
Úrslitið vísti, at útbreiðslumynstrið hjá fleiri av hesum fiskasløgunum er broytt hesi árini. Eitt nú er toskurin meira eystarlaga um várarnar nú, enn hann var fyri nøkrum árum síðani. Men tað undarliga er, at hendan broytingin ikki er at finna hjá toskinum um heystið. Kanningin hjá Helgu Báru og Hannipoulu vísti eisini nøkur sera áhugaverd úrslit fyri tvey kongafiskasløg: stóra kongafisk og trantkongafisk. Hesi høvdu flutt seg mótsattan veg í mun til hvørt annað. Meðan stóri kongafiskur hevði flutt seg djúpari og meira vestureftir, so hevði trantkongafiskur flutt seg á grynri vatn og meira eystureftir.
At fiskurin við Føroyar flytur seg eystur og vestureftir, heldur enn suður og norður, fyri at laga seg til hitabroytingar, kemst av, at sjógvurin eystanfyri Føroyar er kaldari enn sjógvurin vestanfyri. Sostatt hevur tað somu ávirkan á fiskin undir Føroyum, tá hann flytur seg eystureftir, sum tað hevur fyri fiskin í Norðsjónum, tá hann flytur seg norðureftir.
Fleiri onnur áhugaverd úrslit eru eisini at finna í kanningini hjá teimum báðum. Samanumtikið kann sigast, at fiskasløgini, har broytingar sóust, eru bæði av vinnuligum og ikki vinnuligum týdningi. Í niðurstøðuni siga tær báðar, at um hitin í sjónum heldur á fram at økjast, kann hetta órógva vistskipanina í føroyskum sjógvi, so uppaftur størri broytingar fara at síggjast í framtíðini.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Stálbjálkin
Mikukvøldið13. mars 2013 varð miðbýurin í Havn stongdur fyri ferðslu í nakrar tímar, tí tá skuldi stóri stál bjálkin lyftast inn í bygningin hjá Frelsunarherinum.
Veðrið var frálíkt hetta kvøldið og vit vóru nøkur, sum høvdu lagt leiðina oman í Tórsgøtu at fylgja hesi hending og taka myndir. Klokkan 21.30 kom ein stórur trailari við stálbjálkanum, sum er 12 metrar langur, 1,2 metrar høgur og vigar uml. 3 tons. Síðan kom ein stórur krani og lyfti bjálkan inn gjøgnum eitt op í bygninginum. Fyrst var bjálving løgd á ta síðuna, sum vendir móti húsavegginum. Myndirnar vísa eisini tey 4 vindeyguni, sum eru í stálbjálkanum, og sum fara at geva ljós niður í salin. Seinni út á náttinum vóru fleiri bjálkar lagdir inn gjøgnum stóra vindeygað á síðuni - hesir skulu bera gólvið millum salin og ungdómssalin.
Video: